
PĂMÂNTUL 


Dacă am tăia pământul în două 


Un scriitor român aproape uitat, care a fost 
de altfel blajin din fire, a scris odată aceste 
grozăvii: 

In mânia mea nebună 
De-aş avea putere eu, 

Aş lua pământu 'n mână 
Și-aş svârli în Dumnezeu... 

Aceasta e numai o laudă și o supărare... pe 
hârtie din partea unui om, căruia poate îi era 
milă să tae şi un puiu degăină ; dar mi-te să 
ia pământul în mână şi să arunce cu el în 
Dumnezeu, pentru o mânie ce n'a avut-o nici 
odată până într'atâta? 

Dacă această laudă peste fire ca în bas- 
mele păgâne, supără prin cutezanța năzdrăvană 
a omului împotriva lui Dumnezeu, să ne în- 
chipuim alta ceva mai modestă, dar tot aşa 
de neputincioasă. 

Un uriaş dinu împărăţia lui „a fost odată 
ca nici odată“ ia pământul în mână şi-l tae 
în două, aşa cum am tăia noi un pepene. 

Să ne ducem cu mintea la această putință 
cu neputinţă. Ce-am vedea? Uite aşa cum ne 
arată desenul nostru: Pe deasupra, pământul 
e învăluit cu o coajă groasă cu mici încreță- 
turi, formând munţi şi adâncituri în cari odih- 
nesc apele. 

Gângania asta scormonitoare şi fără tihnă 


Fig. 1. Dacă am tăia pământul în două. 


numită om, dornică să ştie toate cele ce sunt 
în "naltul cerului și'n adâncul pământului, s'a 
pus să sape în jos cu maşinele lui. Intr'o sută 
de ani n'a putut scobi mai mult de 2 kilo- 
metri şi jumătate. E puţin de tot față de 
grosimea scoarței, care e cam de 120 kilo- 
metri în mijlociu. De la această grosime si 

până în mijlocul pământului mai sunt încă 
Gooo de kilometri. Adică 2 kilometri şi jumă- 
tate din cei 6120 kilometri până în inima pă- 
mântului, e o nimica toată. 

Tot săpând în jos, omul de ştiinţă a băgat 
de seamă că se face tot mai cald și această 
căldură creşte cu cât se sapă mai în adânc. 
De aici bănuiala că în mijlocul pământului 
materiile sunt topite ca într'un cuptor cu jă- 
ratic. Azi bănuiala s'a prefăcut în convingere 
pentru toată lumea învățată. Când şi când 
materiile topite îşi fac loc să iasă afară prin 
acele umflături ale coajei, ca buboaiele pe tru- 
pul omului: Vulcanii. Lava țâşnită din adânc 
pe gura vulcanilor arată alcătuirea conținu- 
tului de sub coajă. 

Fie din pricina vinelor de apă ce străbat 
scoarța uscată a pământului, fie din pricina 
mișcării lavei şi a aburilor ce-și caută loc să 
iasă, straturile de pământ din adânc se lasă, 
se surpă, producând acele sgâlțâituri care se 
cheamă cutremure. 

Să ieşim acum din întunecimi subpământene 
ca să ne ridicăm în lumina soarelui, în aerul 
limpede al cerului albastru, ce învălue pă- 
mântul de jur împrejur ca un acoperământ 
de sticlă. 

Acest înveliș de aer se numește atmosferă. 
El nu este atât de gros cât ne-am putea în- 
chipui. Dela pământ în șus, de-asupra cape- 
telor noastre, aerul se face tot mai rar până 
la o înălțime de 45—6o kilometri. De acolo 

mai departe începe golul, întunericul, nepă- 
trunsul. 

Veţi întreba: Dar cerul? Unde este? Nu-i 
cer; e o părere a noastră ; e grosimea păturei 
de aer care capătă această culoare albăstruie. 
Aerul dintre noi şi lucruri, la depărtări mici 
nu ne pare albăstrui, întocmai ca apa din 
pahar care e fără culoare. Dacă ne uităm la 
o apă mare, la un lac, la o mare, vedem că 
culoarea ei este verzuie-albăstruie. Tot aşa ni 
se pare şi aerul într'o zi senină, dacă privim 
depărtările: Munţii şi dealurile par învăluiți 
într'o pânză albăstruie care nu e altceva de 
cât culoarea aerului, când e într'o cantitate 
mai mare între noi şi lucrurile risipite în zare. 

Aşa dar, stratul de aer ce învălue rotun- 
jimea pământului dă ochilor noștri închipuirea 
unei bolți albastre numită cer. Adevăratul cer 
e un gol adânc fără fund, fără capăt, fără 
sfârşit, în care plutesc la depărtări neînchi- 
puit de mari, soarele, luna şi stelele. 


Dovezi că pământul e rotund. 


Oamenii cari n'au,umblat la şcoală te privesc 
cu nedumerire când le spui pentru întâia oară: 
Pământul e rotund. Nu te înțeleg, ori dacă 
unii îți răspund cu gura pe jumătate că aşa 
o fi, alții mai bătrâni, te întâmpină cu un 
răspuns tăios care te uluiește pentu o clipă: 

— Da de unde ştii ? Ce, eşti Dumnezeu ? 

Dovezile pentru lămurirea acestui adevăr 
simplu sunt tot atât de simple şi apropiate 
de mintea omului. Pământul e rotund -ca o 
minge, ca o portocală, ca o ghiulea uriaşă. 
Dar Toma Necredinciosul, omul fără carte, te 
întreabă îndoelnic: 

— Da eu nu simt asta ; nu văd ce spui D ta. 

Dimpotrivă, cât poate cuprinde cu ochii din 
câmpia încunjurătoare, lui i se pare o întin- 
dere dreaptă. Iar cerul, deasupra, pare că ne 


Fig. 2. Dovezi că pământul e rotund. 


acoperă sub o farfurie de sticlă albastră care 
se împreună cu pământul la marginea câm- 
pului nostru de vedere numită şi orizont. Dacă 
alergăm acolo unde cerul se razimă pe pă- 
mânt, vedem că ochii noştri au fost înşelaţi 
de o părere: 

Alt câmp de vedere se desfăşură înaintea 
privirilor, un nou orizont s'a întins în jurul 
nostru. Poate că aici sunt înălțimi mai mari 

ca la locul de unde am plecat. De ce nu se 
vedeau ? Erau dincolo, după rotunzimea pă- 
mântului. Rotunzimea lui face ca tot ce este 
pe el să se lase.în jos, cu cât îs mai depăr- 
tate, adică nu se văd din pricină că pământul 
e rotund. 

Dacă ar fi lat, întins, am putea vedea lu- 
crurile depărtate, tot mai mici, dar le-am vedea 
întregi până să pierd în negura depărtării. 


Fig. 3. Dovezi că pământul e rotund. 


Se poate ca Toma Necredinciosul să nu fie 
luminat numai cu atâta. Ii aduci atunci a 
doua dovadă. 

Când te.-apropii de un sat aşezat pe câm- 
pie, ți se arată întâi ce e mai înalt în sat: 
copacii, turnul bisericii, vârful caselor înalte. 
Incovoietura pământului diutre noi si sat, 
face ca partea joasă din sat să fie ascunsă 
după rotunjimea aproape nebăgată de seamă. 

Dacă ne apropiem, vedem din ce în ce mai 
mult şi restul, —casele ni se par că ar ieşi 
din pământ. 

Acelaş lucru ni se întâmplă când stăm pe 
malul mării şi privim un vapor care pleacă. 
Intâi ni se pare că vaporul urcă până la ori- 
zont şi apoi scoboară încet, dincolo de această 
margine a vederii noastre. 

Corpul vaporului nu se mai vede, apoi nici 
catargul, ca şi cum s'ar cufunda încetul cu 
încetul în adâncul apelor. 

Dacă marea ar fi dreaptă, am vedea mereu 
vaporul întreg, bine înțeles din ce în ce mai 
mic, până piere în zare din pricina micimii lui. 


Fig. 4. Dovezi că pământul e rotund. 


V'ați dumerit că fața mării e rotundă şi 
încovoiată ca şi pământul ? 

Altă dovadă ni-o face răsăritul soarelui. 

Intunericul nu piere dintr'odată, iar lumina 
zorilor vine pe încetul. Se roşesc întâi, norii, 
apoi vârfurile munţilor, ale dealurilor, ale clă- 
dirilor înalte, după aceia părțile joase. Dacă 
pământul n'ar fi rotund, ci întins, întunericul 
sau lumina s'ar arăta dintr'odată pe tot pă- 


mântul. 
Dar cea mai bună dovadă ne-au făcut că- 
lătorii. PI 

Sunt acum 400 de ani de când corăbierul 
portughez, Magellan, a făcut conjurul pămân- 
tului în timp de trei ani. De atunci mii și 
mii de vapoare cutreeră pământul în jurul lui 
întorcându-se iar la locul de unde au plecat. 

Cu ajutorul vapoarelor, trenurilor, aeropla- 
nelor, ocolul pământului se poate face în mai 
puţin de 2 luni. 

Dar învățații s'au apucat să şi-l măsoare; 
şi măsurătoarea în toate părțile a adus aceiaş 
dovadă că pământul e rotund. Cercul cel mai 
mare de jur împrejur, căruia să-i zicem brâul 
pământului, are o lungime de 40 milioane de 
metri. Toate celelalte cercuri, la dreapta ori 
la stânga, mai jos ori mai sus, sunt din ce în 
ce mai mici. Tot aşa e când măsurăm o minge. 

Acuma o întrebare ṣe pune: 

Dar munții cei înalți nu împiedecă rotun- 
jimea pământului ? 

Inălțimea lor e o nimica toată faţă de mă- 
rimea pământului., Grosimea pământului (dia- 
metrul) e de 12.756 chilometri. Cei mai înalți 
munți abia au 6—7—8 chilometri ; 8 km. pe 
lângă 12 mii km., ar fi ca un bolovan cât 
capul omului pe o movilă. Bolovanul nu îm- 
piedecă ca movila să pară rotundă. Ar fi, de 
asemenea, ca sbârciturile de pe coaja porto- 
calei. Acele sbârcituri nu strică de loc rotun- 
jimea portocalei. 

Aşa dar munţii sunt nişte neînsemnate cute 
pe coajă, neluate în samă față de rotunjimea 
pământului. 

Ca să vă încredințați că pământul nu e 
sprijinit pe nimic și plutește în spațiu 


Dacă pământul este rotund, atunci vine altă 
întrebare la rând : Pe ce este aşezat şi cine 
îl sprijină ? 

Cei vechi se întreceau în scornituri şi po- 
veşti: Ba că pământul pluteşte pe ape, ba 


că-l ţine în spate un uriaş, ba că e proptit pe 
nişte stâlpi, ba că are subt el nişte peşti gro- 
zav de mari, cari, rând se sbat, fac ca pă- 
mântul să se cutremure ; şi alte năzbâtii de 
astea pe cari azi nu le mai cred nici copiii. 

Ştiinţa fiind sigură de cercetările sale, răs- 
punde cu depline dovezi: Pământul nu e 
aşezat pe nimic și nu-l sprijină nimeni. Pă- 
mântul pluteşte într'un gol fără sfârşit, aşa. 

cum înoată în văzduh un fulg sau un balon. 
Duce cu el, în acest spaţiu fără hotar şi fără 
fund, şi învelișul de aer care-l înconjoară de 
jur împrejur până la o înălțime cam de 50 
kilometri deasupra capetelor noastre. 

Să punem pe o minge mare o furnică. Să 
zicem că această gânganie ar fi un omuleț cu 
nițică minte. (Ființa asta mititică față de 
minge nu-i nici măcar a I0 milioana parte din 
micimea omului față de pământ). Piticul s'ar 
plimba încoace şi încolu fără să-şi dea seama 
că umblă pe un corp rotund, fără să cadă şi 
fără să creadă altfel, decât că susul e mereu 
deasupra capului. Constatările astea le fac şi 
oamenii răspândiți pe faţa rotundă a pămân- 
tului unde mai sunt şi ape şi munți şi copaci 
cu vârfurile în sus și alte lucruri şi ființe ce 
nu se răstoarnă şi nu cad cu... capul în jos. 

Cum se ţin toate de pământ? Stă cineva 
cu capul în jos? Să răspundem la aceste în- 
trebări : 

Asemenea amnarului care atrage la sine un 
ac, o peniță, nişte pilitură de fer, — pământul 
are şi el această putere de atragere a tot ce 
e pe el. Arunci o piatră în sus: Merge cât 
merge şi apoi cade jos, drept în jos. Şi tot 
aşa, orice. 

Această putere tainică care atrage orice în 
jos, către pământ, se numește gravitate. Gravi- 
tatea ține apele, aerul, munții, ființele lipite de 
pământ. 

Şi cum cad lucrurile? În cotro ar merge 
ele, dacă ar fi chip să străbată pământul? 

Spre centrul pământului. Dacă am prelungi 
picicarele noastre, rădăcinile copacilor, unde 
am ajunge? In centrul pământului. De aici 
pornește puterea de atracție. 

Va să zică josul este unde stăm cu picioa- 
rele, adică către mijlocul pământului. Susul 
vine deasupra capului nostru, către cer. 


. . ...... . c..... 

Fiş. 6. 


Toți oamenii de pe pământ stau cu picioa- 
rele în jos, adică către centrul pământului şi 
cu capul în sus către cer. A cădea va să zică 
a merge în jos către centrul pământului. 

A urca —a merge în sus către cerul care 
înconjoară pământul cu vălul lui albastru. 


Ne-am lămurit. 
Acum altă întrebare: Cum se face că pă- 

mântul nu se răstoarnă, nu cade în golul fără 
fund, dacă nu e sprijinit pe nimic văzut ? 

Oamenii au colindat doar pământul dejur 
împrejur ; asta de sute de ani şi de către mii 
de călători. 

Nicăeri nici un stâlp, nici o osie, nici un 
lanţ ceresc, nici o dihanie uriașă din credințele 
celor slabi de minte, cari să sprijine pământul. 

Pluteşte în gol, cu ființele de pe el, cu în- 
velişul de uscat, de ape şi de aer, aşa cum la 
depărtări pluteşte soarele, luna şi stelele fără 
număr. 

Puterea de atragere între pământ şi celelalte 
corpuri cereşti este aceia care ține cea mai 
nesmintită cumpănă (echilibru) în mişcările şi 
depărtările lor. 

Mari şi minunate-s faptele tale Doamne, că 
ai rânduit toate în cer şi pe pământ de se ţin 
cu puterile nevăzute ale Dumnezeirii tale! 

Alte cuvinte nu găseşti să prea măreşti pe 
Marele Maestru, când cunoşti ceva din meca- 
nica cerească a Lui. Şi ştiinţa cerului cu cât 
o cunoaştem mai adânc, cu atât mai mult 
adânceşte în noi credința în „Domnul fie 
lăudat“ pentru minunata întocmire a lucrurilor 
sale, mereu în prefaceri, fără început și fără 
sfârşit, într'un spaţiu fără fund şi fără capăt... 


Pământul se învârtește în jurul său 


Să urmărim drumul soarelui, vreme deo zi 
dela răsărit până la asfinţit. 

Când vedem cum se ridică dimineaţa talerul 
focos de după muchea unui deal, ori printre 
frunzişul unor copaci, cu adevărat ni se pare 
că soarele a 'țâşnit din pământ. Odată scă- 
pătat peste linia orizontului, urcă pe cer, în 
sus, tot mai sus, tot mai lucitor și tot mai 
fierbinte, până la amiazi. După aceia coboară 
şi odată cu coboriîsul își potoleşte şi dogoarea. 
Se lasă până își înfige o margine în pământ 
apoi piere cu totul dincolo; parcă s'a cufun- 


pimi NEATĂ 


Fig. 7. 


dat în cealaltă parte a pământului din care 
a ieşit azi de dimineață. 

De dimineață până seara, drumul străbătut 
de soare, pe cer, are forma unei linii înco- 
voiate în chip de jumătate de cerc. 

Drumul lunii şi mișcarea ei părelnică pe cer, 
este aceiaş ca şi a soarelui; adică că noi şi 
pământul stăm locului, nemişcați, iar luna 
merge pe cer, pluteşte acolo sus, de seara 
până dimineața, tot dela răsărit la apus, ca şi 
soarele. Şi odată cu luna, urmează acelaş 

drum şi puzderia de stele de deasupra capului 
nostru. O singură constatare dar; Cerul în- 
treg cu tot ce e pe el, ca și cum ar ti dintr'o 
bucată, se învârteşte în jurul pământului. 

Aşa a crezut lumea veche vreme de mii de 
ani. Şi a crezut astfel, fiindcă la dreptul vor- 
bind, aşa se şi pare. 

Să vedem, nu cumva va fi dimpotrivă, că 
adică soarele şi stelele stau pe loc, iar pă- 
mântul se" învârteşte ? 

Până o fi să ne dumerim de adevăr, să 
căutăm alte dovezi lăturalnice cari să ne lă- 
murească drumul spre o deplină înțelegere. 

Intr'o seară, aşezăm 
îl un şcolar în mijlocul 
casei şi-i zicem : Tu eşti 
pământul, stăi nemişcat! 

D-ta aprinzi o lampă 
şi o ţii în dreptul 
copilului la o depărtare 
de câțiva metri; zici: 
lampa închipue soa- 
rele ! 

Porneşti soarele 
(lampa) încet, dela 
stânga spre dreapta, 
până ajungem drept în 
fața copilului şi ne miş- 
căm mereu în jurul lui, 

Fig. 8. luminându-i întâi obra- 
zul stâng (dimineaţa), drept în față (amiază) 
şi iar pieziş, obrazul drept (seara). Lampa 
(soarele) a trecut în spatele copilului (pă- 

mântului). Faţa lui e întunecată. Ar fi noaptea. 
Mişcarea se continuă până se ajunge iar de 
unde a plecat, luminând în pieziș faţa copi- 
lului (adică a pământului). Avem iar dimineață. 

Acum să facem expe- 
riență contrariul: Să 
rămâe lampa (soarele) 
fixă şi să se învârtească 
copilul (pământul) dela 
dreapta spre stânga, 
pe loc. Când el va fi 
luminat drept în faţă, ji. 
va fi miezul zilei. Pe |... 
măsură ce să mișcă, o- 
brazul stâng se um- 
breşte, iar pe cel drept 
lumina scadepână piere. 

Ar fi seara. Lampa 
(soarele) începe să ră- 
mâie în spatele copi- 
lului (pământului). 

Ar fi noaptea. El se mișcă în jur până ce 
obrazul stâng prinde a fi iar luminat încetul 
cu încetul; apoi şi cellalt. Ar fi dimineaţa. 

Creşterea şi descreşterea luminei şi a um- 
brelor pe fața şcolarului se face la fel: fie că 
se învârteşte lampa (soarele), fie că se în- 
vârteşte pământul (copilul). 

Prin urmare, ori că cerul cu soarele se în- 
vârteşte în jurul pământului, ori că pământul 
se mişcă şi soarele cu tot ce e pe cer stau 
locului, lumina şi întunericul, adică ziua și 
noaptea, tot aşa se ivesc şi pier. 


Fig. 9. 

Dar învățații au adus dovezi că pământul 
se învârtește, iar soarele cu stelele cerului stau 
pe loc. Când, acum trei veacuri, un învățat 
italian cu numele Galileu, a îndrăznit să spue 
acest adevăr in public, a fost luat drept ere- 
tic, un nebun; ba a fost amenințat să fie ars 
pe rug pentru necredință 

Se sdruncinase părerea tuturora de până 
atunci. Dar şi omul simplu de azi nu crede 
că pământul se mişcă, pentru că nu simte 
aceasta. 

— Cum ?, îşi zice el— mă învârtesc cu pă- 
mântul când eu mă văd că stau liniştit pe 
loc ? Dacă ar fi aşa, aş vedea casele, copacii, 
tot ce e în jurul meu, învârtindu-se ; aş simți 
cum pământul fuge de sub picioare, m'ar lua 
a mețelile. 

Acestuia să-i răspundem astfel: 

Pământul se învârteşte cu tot ce e pe el: 
cu noi oamenii, cu toate yiețăţile, cu casele, 
cu copacii, cu munţii şi apele, cu aerul şi 
norii ; aşa că nimic nu-şi schimbă locul ca să 
băzăm de seamă ce stă pe loc şi ce să mișcă. 
Sunt purtate toate de aceiaş mișcare ce se 
face în acelaş timp. 

Când trenul merge lin şi dacă nu ne uităm 
pe fereastră, ni se pare că stăm pe loc. Indată 
ce privim un copac, un deal, un sat, un canton 
simțim că noi ne mișcăm. 

Noi suntem prea mititei față de pământ, ca 
să-i simțim mişcarea: Nici cât un bob de ni- 
sip în fundul oceanului. Şi apoi învârtirea pă- 

mântului se face liniştit, fără sgomot, cum 
pluteşte o beşică de săpun în aer. 

Musca de pe pălăria noastră nu simte miş- 
carea când noi mergem liniștit. Indată însă 
ce săltăm, ori o luăm mai iute, simte şi sboară. 

Părerea ne înşeală: Lucrurile cari stau fixe 
par că se mișcă în direcție contrarie. 

De pildă: Când mergem repede călare, cu 
trăsura, cu trenul, copacii apropiați, stâlpii 
de telegraf ni se par că fug îndărăt şi noi 
stăm pe loc. 

Pale de nori trec pe fața lunii. Ni se pare 
că ei, norii, stau pe loc şi luna fuge. 

E o părere înşelătoare. Când fugim pe o 
câmpie, ce e înaintea noastră ni se pare că 
vin spre noi: Pomi, semănături, fântâni. Ori 
adevărul e că noi ne ducem spre ele. In gară 
trenul nostru stă pe loc. Cel de pe linia a doua 
a pornit încet. Avem părerea că acel tren stă, 
iar al nostru a plecat. 

Şi aş putea să dau multe exemple de miş- 
cări părelnice, când lucrurile ce stau par că se 
mişcă, iar cele ce se mișcă, stau pe loc, aşa 
cum ne înşeală şi mișcarea soarelui, a stelelor 
şi nemişcarea pământului. 

Ca să ne facem o ideie cum se învârteşte 
pământul în jurul său, să luăm un măr ro 
tund. Să-i înfigem drept în mijloc un băț 
subţire, o osie. Să fixăm capul bățului pe masă 
şi apoi să învârtim mărul în jurul acestei osii, 
aşa cum se învârteşte roata în jurul osiei sale. 

Rotația pământului este la fel cu a mărului 
de pe masă, cu deosebirea că pământul nu e 

străpuns de nici o osie şi că învârtirea se face 
în jurul său dela apus la răsărit De ce dela 
apus la răsărit ? 

Pentrucă ni se pare că soarele se mişcă dela 
răsărit la apus. 

Să ne gândim la experiența făcută cu co- 
pilul ce se învârteşte în jurul lămpii. 

Să ne întoarcem iar la mărul nostru. 

Luăm două puncte pe el: unul mai spre 
capetele osiei (cărora li s'au zis şi poli), iar 
altul pe partea cea mai umflată, la mijlocul 
distanţei dintre cei doi poli. (Partea aceasta 
la egală depărtare şi de mijloc, încenjoară ca 
un brâu ; se chiamă ecuator). Să învârtim mă- 
rul în jurul osiei lui. Punctul mai apropiat de 
pol face un ocol mai scurt, se învârtește mai 
iute ; cel dela ecuator: face un înconjur mai 
mare în acelaş timp, se mişcă mai încet. 

Să ţinem minte aceasta că o să ne trebuiască 
mai departe. 

Acum, dacă în loc de măr am face chiput 
pământului cu hărți pe el, am vedea mai bine 
unde-s polii şi ecuatorul, cum şi învârtirea în 
jurul închipuitei osii din mijlocul lui. 

Invârtirea pământului odată, în-jurul lui, 
adică o învârtitură, se face într'o zi şi o noapte, 
24 de ceasuri. Şi cu ce iuțeală? Foarte mare! 
Cam 28 kilometri pe minut pentru oamenii 
dela ecuator (din mijlocul Africei şi Americei). 
Adică aceştia sunt purtaţi fără să ştie, timp 
de o zi şi o noapte pe o distanță de 40.000 
km. cât ține o rotaţie. Cu cât ne lăsăm spre 

poli, cu atât învârtiturile se fac mai repede în 
cele 24 de ore. Acolo oamenii sunt purtaţi cu 
o iuțeală şi mai mare, fără ca s'o simtă. 


Cum se naște ziua și noaptea 


Să avem un ghem alb, rotund, ori un pe- 
pene, sau un glob ; orice, numai să fie rotund. 
Dacă se poate, să vârâm prin mijlocul acestui 
lucru rotund un băț. Il aşezăm pe o masă, 
seara, în fața nnei lămpi, la un metru depăr- 
tare. In odaie să au fie altă lumină afară de 
cea venită dela lampă. 

Vom vedea că numai 
partea dinspre lampă 
va fi luminată ; cealaltă 
parte a pepenului va fi 
ascunsă în umbră. Intre 
lumină şi întuneric nu 
va fi un hotar fix ca 
între alb şi negru. Ci 
lumina va scădea în- 
cetul cu încetul, în 
dreapta şi în stânga; Fig. 10. 
tot aşa şi umbra, întu- 
nericul. Ele se amestecă pe nebăgatele de 
seamă ca în amurguri şi în zori. Oricum, acest 
pepene are o jumătate luminată şi altă jumă- 
tate întunecată. 

Tot aşa e şi cu pământul. 

Soarele ar fi lampa, iar pepenele pământul. 

In partea luminată de lampă (soare) este 
ziu; iar în cea umbrită, noapte. 

Dacă pământul ar fi lat, lumina (ziua) ar 
izbucni dintr'odată ; întunericul (poaptea) tot 
aşa. N'ar mai fi zori şi amurguri. 

Dacă pământul ar fi nemişcat în faţa soa- 
relui, care e deasemenea nemișcat, aceiaşi parte 
a pământului ar fi mereu luminată de soare, 
iar țările din partea aceia ar avea numai 
ziuă, o zi fără sfârşit. Locuitorii din cealaltă 
parte a pământului ar fi cufundați în noaptea 
de veci. Dar nu e aşa, fiindcă cum am arătat, 
pământul se învârteşte ; arată soarelui, timp 
de 24 ceasuri, toate fețele sale. De aceia avem 
când ziuă, când noapte. 

Să învârtim şi. noi pepenele în jurul fusului 
său pe aceiaş masă pe care stă lampa. Dacă 
am avea un glob pământesc cu harta lumii 
pe el, ar fi minunat de bine. 

Să punem ochii pe un punct hotărât de pe 
el; de pildă, locul unde e ţara noastră. In- 
vârtindu-se pepenele (pământul), acel punct va 
trece, pe rând, când la lumină; când la întu- 
neric, până va ajunge iar la locul de unde a 
plecat ; şi tot aşa mai departe. Dacă căutăm 
şi punctul opus celui ales de noi, în cealaltă 
parte, vom băga de seamă că atunci când unul 
e în plină lumină (amiazi), celalt e în punctul 
cel mai întunecat (miezul nopţii). Şi tot în- 
vârtindu-se pepenele, când lumina slăbeşte 
(seara) pe punctul ales, pe opusul lui mijeşte 
(dimineața). 

Şi aşa tările pământului trec, odată cu în- 

vârtirea pământului, pe rând, în lumină de- 
plină (miezul zilei) apoi tot mai scăzută (când 

Fig. 11. 


soarele e în chindie), în jumătăți de lumină 
şi întuneric (seara), în întuneric deplin (miez 

de noapte), în mijiri de lumină (când se crapă 
de ziuă) şi până intră iar în binecuvântarea 
razelor soarelui de dimineaţă. 

Când la noi soarele e la amiazi, în partea 
contrară — în mijlocul oceanului Pacific (cam 
pe la insulele Hawai) e miezul nopții; seară 
în mijlocul Indiei şi dimineață la New-York 
(coasta de răsărit a Americei). 

Aşa dar lumea în aceiași clipă n'are aceiaşi 
lumină ori acelaş întuneric ; nu vede soarele 
în acelaş loc, n'are acelaş ceas. Numai la- 
cuitorii aşezaţi drept spre miază noapte şi 
miază zi de noi au aceiaș oră. 

Când soarele e la amiazi, deasupra capului 
nostru, ceasornicul nostru de aici arată ora I2. 
In această clipă soarele a trecut dincoio de 
amiază în țările din răsăritul nostru. Acolo 
soarele a scăpătat, cu atât mai mult cu cât 
țara e mai spre răsărit. Vor fi ceasurile (când 
la noi e 12 ziua) I, 2-3-4-5 după amiazi şi 
aşa mai departe. 

Pentru locuitorii din ţările apusului, soarele 
n'a ajuns la amiazi. Pe acolo vor fi orele de 
dimineață când noi ne gătim de masa de 12, 
ziua. 

Să ne închipuim că stăm cu cineva de vorbă 
la telefon la ora 12 ziua. Am primi urmă- 
toarele răspunsuri din toate părțile pămân- 
tului: In Persia ceasul va arăta 4 d. a. În 
India ora 6 seara. Indienii se gătesc de cul- 
care. Japonezii dorm de mult. Vapoarele de 
pe oceanul Pacific călătoresc cu felinare; e 
miezul nopții. 

Iar spre apus de noi: 

In Franța, Anglia e ora II înainte de a- 
miazi. In America (coasta de răsărit) răsare 
soarele. 

Când scriu aceste rânduri ceasul meu arată 
I2 fix, ziua, anul 1925, Ianuarie ro, Sâmbătă. 
In clipa asta, în Japonia e ora II seara, iar 
la New-York (America) 7 trecute, dimineața. 
Toţi copiii, cari s'au născut azi la ora I2 la 
București, cei dela New-York la 71/, dimi- 
neața şi cei din Japonia la II-I12 seara, s'au 
născut de fapt în aceiaşi clipă. La 31 Decem- 
vrie 1924, ora Io seara, a murit un om în 
California (pe coasta de apus a Americei-de- 
nord). La Constantinopol, la 1 Ianuarie 1925, 
ora 5 dimineața, a murit alt om. Ei bine 
oamenii aceia au murit odată, în aceiaș clipă. 

Acum alte întrebări ni se pune înainte: 

De ce vara zilele sunt lungi şi nopțile scurte, 
iar iarna dimpotrivă ? De ce în unele părţi ale 
pământului zilele sunt de tot scurte, iar nop- 
tile foarte lungi ? 

Cele ce urmează lămuresc destul şi aceste 
întrebări. 


Dar pământul se mai învârtește și 
în jurul soarelui 


Prin anul 1907, un jurnal englezesc scria 
despre ciudata boală a unui om: Simţia un 
fel de lene să se scoale dimineața, să se ţie 
pe picioare, să meargă, să lucreze... Intr'o zi 

el spuse familiei sale că e hotărát să se lun- 
gească în pat, să stea aşa întins şi nemişcat 
toată viața. Cu toate rugămințile din partea 
familiei, omul acesta a rămas neclintit în în- 
căpățânarea sa şi a zăcut cu fața în sus vre- 
me de 14 ani încheiați. După acest timp, mama 
Şi sora care l-au îngrijit ca pe un copil, sau 
îmbolnăvit amândouă odată. 

Omul culcat a răbdat de foame, de sete, 
cât a răbdat, până ce într'o zi a trebuit să 
se scuture de toropeala în care căzuse, să caute 
ceva de mâncare. N'a putut să se ție pe pi- 
cioare, era prea slăbit ca să facă măcar un 
pas, uitase să meargă. 

Bolnavul de lene avea groaza mersului. In 
viața lui n'a dorit să facă călătorii. Ce spun 
eu ? Nu s'a urcat în tren niciodată şi nu putea 
suferi caiii fugând, automobilele şi trenurile 
alergând în goana mare. Ii făcea rău tot ce 
vedea mişcându-se. Se simția mulțumit nu- 
mai când sta înţepenit în pat, mângâiat cu 
gândul că e singurul om viu din lume care 
nu se mișcă din loc. 

Ei bine, omul acesta fără să ştie, fără să 
simtă, fără voia lui, se mişca totuşi, fugea şi 
încă cu ce iuțeală, Doamne! de Iooo și I00 
de ori mai repede decât cel mai iute tren. 
Adică cu o iuțeală de 2 milioane 563.000 ki- 
lometri pe zi, sau 106 8oo klm. pe ceas, sau 
cu 1780 klm. pe minat. Prin urmare, trântorul 
nostru care s'a crezut de 14 ani pironit în- 
tro nemişcare complectă, în timpul acesta el 
sbura în adâncurile cerului fără fund şi a făcut 

în acest răstimp de o părelnică ședere cu fața 
în sus, numai 13 miliarde chilometri! Auziţi: 
miliarde de kilometri! 

Cum se poate asta? Puţintică răbdare că 
vă veți dumeri. 

Leneşul nostru fugea odată cu apele, cu 
munții, cu oraşele, cu copacii, cu animalele 
cu pasările, cu toată lumea şi cu întreg pă- 


Fig. 12. 


mântul în jurui soarelui. Nu simția această 
goană turbată cum n'o simțim nici noi. 

Am început cu ce trebuia să isprăvesc; să 
sfârşim cu începutul ca să ne lămurim pe 
deplin. 


* 
x ë * 


Sunteţi într'o câmpie. Departe se văd risi- 


www.dacoromanica.ro 


— 28 — 


piți câţiva copaci şi nişte case. Infigem o 
prăjină în pământ. 

Dacă vă aşezaţi în fața prăjinei, vedeți în 
aceiaşi direcţie, după ea, lucrurile depărtate 
înaintea cărora este înfiptă prăjina. Acela care 
se află în dreptul prăjinei se ascunde după 
grosimea ei. Un copac stă drept prăjină. (Ve- 
deţi în desen la litera A.) Acum începeţi să 
vă întoarceţi în jurul prăjinei ca un cal pri- 
ponit. Abia faceți câțiva paşi dela No. 1 la 
No. 2 şi vedeţi că prăjina nu mai este în drep- 
tul locului ce-l vedeaţi dela No. 1. Mai adi- 
peauri prăjina era în fața copacului A ; acum 
nare în dreptul satului şi ascunde clopotnița 
B ; copacul rămâne departe. Invârtiţi-vă până 
la No. 3. De, acolo prăjina nu se mai vede 
în dreptul clopotniţei, ci ascunde o casă. Cum 
vedeţi, s'ar zice că prăjina şi-a schimbat locu! 
de 3 ori, ca să se aşeze, pe rând, când în 
dreptul copacului, când în dreptul clopotniţei, 
când în dreptul carei. Dacă veţi face ocolul 
întreg în jurul prăjinei, prăjina aceasta ar 
acoperi: pe rând toate lucrurile din jurul nostru 
ca şi cum ea s'ar mişca, iar voi aţi sta pe loc. 

Aceasta e numai o părere. 

Să facem aceleaşi observări şi în depărtări. 

In loc de prăjină să zicem că e soarele; noi 
suntem pământul, iar pe cer — stelele. In de- 
sen, soarele l-am însemnat cu S; de jur îm- 
prejurul lui este un cerc care arată drumul ce 
face pământul în spaţiu. 

Când pământul este la No x, soarele se gă- 
seşte în direcția stelei A. Pământul înaintând 

la punctul No. 2, soarele nu se va mai găsi 
în fața stelei A, ci pe linia stelei B. Când pă- 
mântul va fi la No. 3, soarele se va arăta îm 
dreptul stelei C. 

Fig. 13. 


Mă veți întreba : Dar stelele nu se văd ziua ; 
cum vom ști că soarele, ziua, la ora cutare 
a fost în-dreptul stelei cutare? După apusul 

soarelui, se face observația, socotindu-se cu 
cât s'a coborât. 

Timp de un an de zile, soarele e când mai 
aproape de noi, când mai departe; când mai 
sus pe cer, când mai jos. Cum trece din dreptul 
unei stele la alta, nis'ar părea că el se mişcă, 
iar noi, pământul, stăm pe loc. Adevărul e că 
soarele stă pe loc şi pământul se învârteşte 


Fig. 14. 


în jurul lui. Căci e o lege în natură: Corpu- 
rile mici se învârtesc în jurul celor mari. și 
niciodată contrariul 

Va să zică, pământul odată cu mișcarea în 
jurul său, mai face şi o mişcare în jurul soa- 
relui în timp de un an (365 zile şi un 'șfert 
de zi). Adică în timpul ce străbate drumul în 
jurul soarelui, face 365 de învârtituri în ju- 

rul său. Intocmai ca o sfârlează ce se mişcă 
pe masă: se învârteşte în jurul ei, dar face şi 
un ocol pe masă, dcuă mişcări deodată. 

Ocolul pământului în urul soarelui nu e 
chiar un cerc, ci o rotocoală lunguiață ca un 
ou ; iar soarele nu stă drept la mijlocul a- 
cestui cerc turtıt (numit eclipsă), ci mai la 
o parte. 

Cercul acesta ce ni-l închipuim în spațiul 
ceresc, ca să arătăm drumul ce-l urmează pă- 
mântul în jurul soarelui, se numeşte orbita 
pământului. (Vedeţi figura) Acest drum de un 
an, are o lungime de 920 milioane kilometri. 
Atâta distanță facem noi în adâncul cerului 
întrun an de zile, cu iuțeala de 1780 kilo- 
metri pe minut, la o depărtare de 148 mi- 
lioane kilometri de soare. 

E amețitor şi de necrezut. Cu toate astea 
aşa este. 

Vreţi să vă închipuiți în minte această pri- 
velişte ? 

Să ziceţi că sunteți aşezaţi în golul cerului 
la o parte de orbita pământului, aşa cum 
cineva stă lângă bariera pe unde trece trenul. 
Să staţi la punctul însemnat cu X şi întoar- 
ceți spatele spre soare, ca să nu vă supere 
lumina. In jurul nostru e întuneric grozav; 
dar se văd stelele pe cer. 

Pământul e încă departe; se vede abia ca 
o stea mică. Pământul străluceşte şi el pentru 
că e luminat de soare și răsfrânge lumina. 
Câte puţin, această stea (pământul) creşte, se 
măreşte, se apropie. Ajunge ca luna. Se face 

tot mai mare, umple cerul. Mai repede de o 
sută de ori ca o ghiulea de tun, trece ca ful- 
gerul. Abia se pot desluși apele şi uscatul. 
Dar iată-l că a trecut; începe să descrească, 
se depărtează şi se duce până ajunge iar ca 
o stea şi apoi nu se mai vede în adâncimea 
fără sfârşit. 

In timpul acesta, noi călătorim cu pământul 
care aleargă ca vârtejul în spaţiu 


Pentruce soarele nu încălzește deopotrivă 
toate părțile de pe pământ? Pentruce 
avem în acelaș loc când cald, când frig ? 
Pentruce avem când zile calde și lungi, 
când zile scurte și reci? 


Să ne uităm pe o hartă a pământului făcută 
pe un glob rotund. Dacă am duce o linie dela 
țara noastră prin mijlocul pământului, ar 
răzbi dincolo în Oceania, nu departe de in- 
sulele Noua Zelandă. In aceste insule este 
iarnă şi vară tot ca la noi, numai că nu se 
potrivesc : Când la noi e vară, acolo e iarnă 
şi dimpotrivă. Când noi avem miezul zilei, în. 
Noua Zelandă e miezul nopţii. Când noi, la 
20 Iunie, avem ziua cea mai lungă, acolo e 
noaptea cea mai lungă. Când noi suntem în 
toiul căldurilor, locuitorii de acolo sunt în. 
toiul gerului. Când noi ne culcăm, ei se scoală. 
Când noi semănăm, ei strâng roadele. In Noua 

Zelandă, primăvara începe în Septemvrie când 
noi avem toamnă. Vara începe în Decemvrie, 
când noi avem iarnă. Toamna începe în April, 
iar iarna în Junie. 

Aţi auzit despre țările calde de miazăzi ale 
Africei, Asiei şi Americei unde nu e iarnă 
niciodată, unde nu se ştie ce e zăpada şi unde 
verdeața este veşnică. Aţi cetit despre părțile 
înghețate dela polii pământului, acoperite cu 
zăpezi şi stânci de ghiață ce nu se topesc 
niciodată, unde marea e totdeauna înghețată 
unde vara este cum e iarna la noi şi pe unde 
nu creşte nici un fir de iarbă. Iar între ță- 
rile cu călduri de cuptor şi cele din ghețurile 
veşnice, sunt țările cu climă potrivită, cum e 
țara noastră, urde nu-i dogoreala arzătoare 
din climele calde şi nici cumplitul ger dela 
polul nord şi sud. 

Să vedem din ce pricini se nasc aceste ne- 
potriviri: 

Să luăm iar gh&mul sau pepenele străbătut 
de un fus, sau un glob cu harta pământului 
şi să-l învârtim în fața soarelui închipuit prin- 
tr'o lampă. 

Vom observa că pământul nostru închipuit 
este mai luminat în partea de mijloc, în fața 
lămpii, unde razele cad drept şi această lu- 
mină scade cu cât razele cad mai pieziş, până 
unde începe umbra. Acolo unde vin razele 
drepte de lumină multă dela un corp aprins, 
cum e focul sau flacăra lămpii, cade şi multă 
căldură ; şi că odată cu scăderea luminii din 
pricina razelor piezişe, scade si căldura. Să în- 


3 

vârtim ghemul, pepenele sau globul nostru. 
Iarăşi lumina şi căldura vor fi mai tari pe 
partea umflată, din mijloc, unde cad razele 
drept. Vom băga de seamă că părțile de sus, 
şi jos, la poli, primesc raze foarte aplecate. 

Pământul se învârteşte în jurul său şi în 
acelaş timp face şi un ocol în jurul soarelui. 
Fâşia de pământ care vine mereu în fața soa- 
relui este luminată şi încălzită cu putere. 

Adică țările dealungul ecuatorului pe cari 
le-am pomenit, sunt cele mai calde de pe pă- 
mânt. Părţile apropiate de poli unde soarele 
abia se ridică la orizont, cad în stăpânirea 
frigului veşnic. Intre regiunea sau zona căldu- 
roasă şi regiunile gerului groaznic din jurul 
polilor, se întind două făşii unde razeie soa- 
relui căzând mai mult sau mai puțin aplecate 
produc căldura mijlocie. Acestea sunt țările 
cu căldura temperată sau potrivită: nici cald 
tare, nici frig tare, cum e în țara noastră. 

Incă un exemplu ca să vă convingă de a- 
cest adevăr: 

Vara, când soarele e mai sus pe cer şi ra- 
zele lui cad aproape drept peste capetele 
mMoastre, este cald. Iarna dimpotrivă, când soa- 
rele e mai jos pe cer şi razele cad pieziş, e 
frig. Dimineaţa şi seara — chiar vara — când 
razele vin aplecate spre noi, e mai răcoare. 

Până aici ne-am lămurit pe jumătate. 

Aşa ar fi, cum am spus, dacă pământul s'ar 
învârti totdeauna drept în fața soarelui ; adică 
fiecare făşie de pământ ar avea totdeauna 
aceiaşi temperatură ; n'ar mai fi anotimpuri — 

vară, toamnă, iarnă, primăvară — într'un an ; 
zilele ar fi egale cu nopţile, fiecare de câte 
12 ceasuri. ' 

Dar ştim că nu este asa: Vara zilele sunt 
lungi, iar noaptea scurte ; iarna dimpotrivă. 
Toate regiunile pământului întrun an nu au 
numai un anotimp cu aceiaşi temperatură ne- 
schimbată, ci patru anotimpuri în zonele tem- 
perate ; iar |a poli şi ecuator se simte într'un 
an o scădere a temperaturii: Este scurta 


vară dela poli şi aproape nebăgata în seamă 
iarnă din ţările cu climă caldă. 

Care e pricina ? Pământul învârtindu-se în 
jurul soarelui, nu înaintează în drumul său 
drept. ci e puţin aplecat. 

Aici ne-am dumeri nai bine, dacă avem în 
fața lămpii (soarele) un glob cu harta pămân- 
tului şi să ] înclinăm în învârtirea lui. Din 
aplecarea aceasta se vede că pământul nu vine 
totdeauna în acelaş fel în fața soarelui. Iar 
dacă n'avem acest glob, înfigem un fus în 

mijlocul unui pepene alb, şi zicem că e pă- 
mântul. 

Tragem cu creta pe o masă mare un cerc 
turtit care încbipue orbita sau drumul pă- 
mântului. La mijloc, puţin într'o parte, punem 
o lampă care ar fi soarele. 

E bine să facem experiența aceasta seara, 
ca să se vâdă mai bine luminile şi umbrele. 
Insemnăm pe cerc anotimpurile: V. P. I. T. 
(Vezi figura). Invârtim pepenele aşa cum ame 
spus. 


Fig. 16. 


Când pământul (pepenele) va fi la V (Vara) 
de pildă, polul nord (n), care e mai aproape 
de noi, este aplecat spre soare, iar polul sud 
(s) tocmai dimpotrivă. Atunci razele soarelui 
cad mai drept şi mai din plin în ţările din 
spre miază noapte de ecuator Pe bolta ce- 
rească, soarele e mai ridicat spre creştetul 
capului nostru. In țările din spre miază zi de 
ecuator va fi tocmai contrariul: Razele soare- 
lui cad pieziş. De aceia cercul de umbră şi 
lumină nu mai trece prin poli şi nu mai cu- 

prinde deopotrivă amândouă jumătăţile de 
pământ. Soarele răspândeşte lumină (şi căl- 
dură) pe un spațiu mai larg în jumătatea de 
miază noapte (adică la noi) și pe un spațiu mai 
îngust în jumătatea de sud. Uitaţi-vă la fi- 
gură... la punctul R, care ne arată poziția Ro- 
mâniei. Pământul învârtindu-se, punctul a- 
cesta face un cerc şi trece când în umbră 
când în lumină Partea cea mai mare din cerc 
este în lumină, iar cea mai mică în umbră. 

In această poziție a pământului, România 
va avea lumină mai multă, ceasuri şi întu- 
neric în mai puține ceasuri. Cu alte vorbe, avem 
zilele lungi şi nopțile scurte. In acest timp 
soarele pare că sè urcă mai sus pe cer şi a- 
runcă peste capetele noastre raze mai drepte 
şi mai fierbinți. 

Zilele fiind mai lunpi, căldura este mai 
mare. Scurtimea nopților face ca să rămâie 
mai puțină vreme pentru răcirea pământului 
şi a aerului din timpul zilei. 

Atunci este vară în toate ţările la nord de 
ecuator. 

La 21 Iunie se pare că soarele stă pe loc, 
nu mai urcă. Avem ziua cea mai mare şi 
noaptea cea mai mică. Ziua aceasta are 16 
ore (dela 4 dim. până la 8 seara), iar noaptea 
8 ore. 

In aceste zi avem solstițiul de vară. De a 
doua zi chiar, ziua începe să scadă cu puțin 
și noaptea să crească la fel. 

Ce va fi la polul nord în acest anotimp al 
verii ? 

Soarele se ridică puţin deasupra orizontului 
lucind cu raze piezişe, ca o lună rece şi tristă. 
Este vara în țara gheței. Zăpada şi ghiața 
mării se topeşte puţin câte puțin. Ici colo se 
vede răsărind câte o buruiană. Zona polară 
rămâne mereu în lumina slabă a soarelui dela 
orizont care, nu apune câteva luni. In acele 
părți nu va fi noapte de loc, ci numai ziuă 
cât ține vara noastră ; o zi lungă de trei lunt 
şi mai mult. 

Incetul cu încetul, soarele se arată tot mai 
jos până ce scapătă şi nu se mai arată de-a- 
supra orizontului. 

Incepe lunga şi groaznică noapte polară 
despre care vom vorbi mai jos. 

In țările calde dela ecuator e veşnică vară; 
zilele deopotrivă cu nopţile, adică fiecare de 
câte 12 ore. Precum vom vedea îndată, la 
orice anotimp, cercul dintre umbră şi lumină 
taie totdeauna ecuatorul în două părți egale. 

Acum să vedem ce va fi în țările din sudul 
ecuatorului când la noi e vară. 

Inţelegeţi după cum se răsfrâng razele cul- 
cate ale lămpii pe pepene pe o suprafață mat 
îngustă ca în partea de sus a lui: va fi iarnă 
cu zile scurte şi nopți lungi. 

La 21 Iunie e acolo o noapte de 16 ore şi 
o zi de 8 ore. E iarnă. Cu cât ne depărtăm 
de ecuator tu atât creşte deosebirea dintre 
ziua cea mai lungă şi ziua cea mai scurtă a 
anului. Ce trebuie să fie la polul sud? 

Infiorătoare noapte de câteva luni de zile, 
căci zona polului de sud nu iese din cercul 

de umbră în acest răstimp, în vreme cezona 
polului nord nu iese din cercul de lumină. 
Cerul este negru şi stelele aruncă o slabă şi 
tristă lumină peste gheţurile albe. Un ger neîn- 
chipuit şi vijelii se răscolesc în această noapte 
care nu mai sfârşeşte. Aşa € la polul sud, când 
noi ne bucurăm de zilele vesele ale lui Iunie și 
Iulie, cu flori şi fructe din mâna cerescului 
Ziditor. 

Acum să învârtim pământul (pepenele) mai 
departe... 

Din ce în ce, cercul despărțitor între umbră 
Şi lumină s'a apropiat de amândoi pelii, tăind 
pământul (pepenele) în două. Lumina lămpii 
cade acum deopotrivă de pieziş şi în sus şi în 
jos de ecuator. Adică pentru partea de sus 
descreşte, pentru cea de jos creşte. 

La fel se petrece cu pământul. 

În cele trei luni, pe la noi, razele soarelui 
cad tot mai piezişe, iar în sudul Africei şi 
Americei, razele sunt tot mai puțin aplecate. 
La noi e toamnă, acolo e primăvară. La 21 
Septemvrie cercul de lumină şi umbră trece 
drept pe la poli, împărțind pământul, în toate 
zonele, în tot atâtea ceasuri de zi şi de noapte: 
zilele sunt egale ,cu nopțile. 

Este echinocțiul de toamnă, la noi. În țările 
din josul ecuatorului e echinocțiul de primă- 
vară. La polul nord începe noaptea polară. 
iar la cel sud începe ziua polară. La ecuator 
rămâne ca o veșnicie, aceiaşi vară nesfârşită 
şi aceleaşi zile egale cu nopţile. 

Să mişcăm pământul (pepenele) învârtindu-l... 

Vedem că polul sud (S) e acum înclinat 
spre soare. Pe la noi cad raze plecate ; e mai 
multă umbră şi mai puțină lumină. E iarnă, 
cu zile scurte şi nopți lungi. La 2r Decem- 
vrie avem solstițiul de iarnă când ziua are 9 
ore, dela 8 dimineaţa până la 4 seara. La polul 
nord e noaptea lungă de luni. 

La ecuator, aceiaș vară şi aceleaşi zile 
cât nopțile. In țările din josul ecuatorului, 
soarele aruncă raze drepte pe o întindere mai 
mare, ceia ce face ca părțile luminate să fie 
mai întinse ca cele umbrite. 

E vară tu zile lungi şi nopţi scurte, când 
la noi e iarnă. La polul sud este ziua polară 
ca la polul nord în vremea de vară, cum am 
spus mai sus. 

Învârtim pepenele până îl aducem în punc- 
tul P (primăvara). Ceia ce vom observa va îi 
întocmai ca toamna: zilele vor fi egale cu 
nopţile la 21 Martie, când cade echinocțiul de 
primăvară la noi, iar în țările din josul ecua- 
torului va fi echinocțiul de toamnă. La noi 
creşte lumina şi căldura, iar dincolo scade. La 
polul nord începe ziua polară, iar la cel sud 
noaptea polară. 

Când ocolul s'a încheiat, au trecut 365 zile; 
un an, cu patru anotimpuri în zonele cu climă 
temperată, cu nițică vară şi lungă iarnă spre 
poli şi cu veşnică vară în climele calde. Nu 
e, aşa dar, nici o clipă când pământul să fie 
luminat şi încălzit deopotrivă pe toată întin- 
derea lui. 

LUNA 


Cine n'a privit uimit la frumusețea lunii 
pline în serile senine? Regina nopții și a vi- 
surilor, ține strajă călătorilor întârziați, plu- 
teşte singuratică peste liniștea întunecată a 
cerului fără margine. De n'ar fi fost-ea, n'am 
fi avut pe lume atâtea cântece şi poveşti fru- 
moase. 

Palida ei lumină împrumutată dela soare, 
înlocueşte cu smerenie pe Domnul zilei, parcă 
ne-ar spune că dacă stăpânul lumii s'a ascuns 
după pământ, este ea, luna, care-i ţine locul. 

Luna nu are ca soarele o lumină arzătoare; 
nu e ca un glob de flacără, nu-i izvor de lu- 
mină şi de căldură. Luna este şi ea un glob 
care înoată singuratic în nemărginire: este 
un glob rece, întunecos şi plin ca pământul, 
dar mult mai mic; de 49 de ori mai mic ca 
pământul. 

Luna nu produce lumină ; ea are numai lu- 
mina ce o primeşte dela soare, întocmai cum 
o primeşte şi pământul. Cum vedem noi luna, 
tot aşa se vede şi pământul din lună, dacă 
ne-am închipui că ea ar fi locuită. Dacă soa- 
rele n'ar lumina luna, ea ar rămâne întune- 
coasă şi noi n'am vedea-o. 


Depărtarea dela pământ la lună. 


Ce e dreptul, minunată călătorie ar fi să 
meargă cineva până la lună. Ce plăcere ai 
simţi, să ai aripi şi să zbori până la ea, sau 

cel puțin să te poți urca până acolo cu balo- 
nul. Dar nu este cu putință. Dacă te urci 
peste Iz chilometri în sus, nu mai este aer, 
nici ca să respiri, nici ca să se urce balonul. 
Ce păcat că nu putem să ajungem până la 
lună ! 

Dar dacă corpul nostru nu se poate ridi- 
ca prea sus gândul se poate duce oriunde, 
Şi el se ridică fără piedică până la locurile 
cele mai depărtate. Fi bine, putem face cu în- 
chipuirea un drum până la lună... 

Dacă drumul acesta l-am face pe calea fe- 
rată cu iuțeala unui tren, ne-ar trebui 400 
zile, adică am merge cu trenul zi şi noapte, 
mai mult de un an. 

Dacă ne-am putea atârna de o ghiulea de 
tun, care străbate un chilometru în două se- 
cunde, am face 13 ceasuri. 

Acestea sunt închipuiri, dar ele ne dau o 
ideie despre depărtarea cea mare ce este dela 
pământ la Jună. 


Luna văzută cu ocheane mari (telescopul) 


Minunată vedere se arată ochilor, dacă pri- 
vim luna cu ocheanul cel mare, din turnul as- 
tronomilor. Mintea omenească s'a şi plimbat 
peste pământul .. lunii, parcă ar fi fost acolo, 
după cele văzute prin sticla puternică a uria- 
şului ochean. 

În lună se văd munți şi câmpii, guri mari 
de vulcani stinşi. Munţii sunt grămezi de stânci 
uriaşe căzute unele peste altele şi împrejurul 

prăpăstiilor înfricoşătoare.... Se văd stâlpi de 
stânci ascuţite ce seamănă cu turlele unor bi- 
serici uriașe. 


Fig. 17.— O vedere din lună. Pământul văzut din lună. 


www.dacoromanica.ro 


— 44 — 


Priveliștea se deslușeşte foarte bine ; ba s'au 
măsurat şi înălțimile munților; unii trec de 
2.000 metri. Această grămădire de stânci este 
formată dintr'o piatră albă ca tibişirul. Când 
razele soarelui bat peste ea, piatra aceasta 
luceşte ca un perete alb, a cărui lumină răs- 
frântă ne supără ochii. Iată pentruce părțile 
muntoase, văzute de pe pământ ne par mai 
strălucitoare ; ele formează părțile cele mai 
luminoase ale lunii. Dimpotrivă, şesurile sunt 
închise şi seamănă cu un fel de noroiu cenu- 
şiu şi uscat Partea şesurilor având o coloare 
mai închisă, formează petele ce le zărim pe 
fața lunii. 

Ce privelişte tristă înfăţişează aceste vederi! 
În această țară ciudată nu este aer, nu este 
apă. Prin urmare nu sunt aburi, nu sunt nori, 
Nimic nu înmoaie arşița soarelui; acolo nu 
este ca pe pământ, unde o zi dulce şi căldi- 
cică, răspândită peste tot, scaldă toate lucru- 
rile. 

Acolo soarele te dogoreşte, te arde; când 
treci la umbra unei stânci, frigul te înghiață. 
Fața stâncei care este către soare luminează 
cu putere ; iar în partea cealaltă, întunerecul 
e negru. Acolo munţii nau nici zăpezi, nici 
ghețari ; nu sunt nici râuri nici lacuri, nici 
mări. Toate locurile sunt sterpe, toate stâncile 
sunt goale, e o țară cu pustiuri nesfârşite. Nu 
se văd nici păduri, nici livezi şi prih urmare 
nicio buruiană nu crește în lună, de oare ce 
nici o verdeață nu poate trăi fără aer şi fâră 

apă ; tot din pricina asta nu sunt nici animale, 
nici locuitori. 

Cu toate astea nu se poate spune hotărât, 
căci e prea cu putință să fie şi acolo puţin 
aer, care nu se poate lua în seamă dela noi 
şi poate că sunt şi acolo fiinţe cari se vor fi 
deosebind de lumea dela noi. 

Încă ceva uimitor: În lună nu se aude ni- 
ciun zgomot, niciun sunet. Pentru ce? Pentru 
că sunetul este o tremurătură a aerului Acolo 
unde nu este aer, sunetul nu poate să ajungă 
până la urechile noastre. Să facem această. 
încercare: În mijlocul vnui balon de sticlă să. 
aşezăm un clopoțel. Cu ajutorul unei pompe 
se scoate aerul din balon. După aceia se mișcă 
clopoțelul. Vezi foarte bine că clopoţelul bate 
înăuntru, dar afară nu se aude nimic. În lună. 
se petrece tot aşa ca în balon. Şi fiindcă fa- 
cem călătoria cu închipuirea, de ce n'am sta 
şi de vorbă? Buzele noastre se mișcă, dar nu 
iese niciun sunet. Ar putea să se răstoarneun 
munte, fără să auzim ceva, dacă am fi acolo. 

Luna este țara tăcerii veşnice. 


De ce crește şi descrește luna? 


Luna fiind un corp stins şi rotund urmează 
că numai partea dinspre soare este luminată. 
Şi ar trebui s'o vedem mereu aşa. Dar cum 
se face deo vedem crescută sau micșorată. 
dela o seară la alta? 

Ca să ne dumerim mai bine, să luăm o 
lampă care ar închipui soarele şi un glob a- 
târnat de o sfoară, care ar fi—să zicem — 

Fig. 18. 


luna. Aşezăm globul între noi şi lampă. In 
această poziție nu vedem partea luminată a 


globului (lunei), ci numai pe cea întunecată. 

Mişcăm globul puțin câte puțin. Ținându-l 
tot la înălțimea de mai "nainte, îl ducem pu- 
țin către stânga, învârtindu-l uşor în jurul 
nostru. Atunci începem a vedea puţin din 
partea luminată a globului, adică numai mar- 
ginea, ca o mică seceră luminoasă, care creşte 
cu cât continuăm mișcarea. 

Când globul s'a învârtit un sfert, el se gă- 
seşte la unghiul drept față de noi (pământ) şi 
lampă (soare). In poziția aceasta,. văd o ju- 


mătate de glob luminat ca o jumătate de cerc 
şi cealaltă jumătate întunecată. 


i 


Fig. 21. 


Fără a mă muta din loc şi întorcându-mă 
în juru-mi ca să nu pierd globul din vedere 
fac puțin câte puțin o jumătate de cerc. 

Atunci globul, cu cât eu mă întorc în ace- 


www.dacoromanica.ro 


laş fel, îmi arată din ce în ce partea luminată 
şi dince în ce mai puțin partea întunecoasă. 
Partea luminoasă pare că creşte, iar marginea 
umbrei se dă din ce în ce înapoi. In sfârşit, 
iată că globul ajunge tocmai la partea opusă 
a lămpii. (Il ridicăm ceva mai sus, ca să nu-i 
fac umbră cu capul). Mă întorc cu spatele la 


Fig. 22, 


lumină şi văd întreaga parte luminată a glo- 
bului, ca un cerc cu totul rotund. Partea în- 
tunecoasă. este întoarsă spre fundul odăii. In- 
vârtim mereu globul în aceiaș direcție ca să 
sfârşim înconjurul. Ce vedem? Ceeace am mai 
observat la început, dar contrariu. 


Fig. 23. 


Voiu vedea atunci partea luminată puţin 
cam aplecată şi mai puţin plină. O mică parte 
a părții întunecoase se va arăta la marginea 
opusă aceleia unde era umbră înainte ca glo- 
bul să nu ajungă în partea opusă lămpii, pe 
când nu-mi arăta încă fața luminoasă pe de- 

plin. Puțin câte puțin, umbra pare că înain- 
tează, lumina descreşte. Când globul va ajunge 
la mijlocul drept, în partea opusă de adineauri 
nu voiu mai vedea decât jumătatea părții 
luminate, ca o jumătate de cerc luminos. In- 


Fig. 24. — Fasele lunei. 


vârtind globul mai departe, lumina va des- 
creşte până se va vedea numai cât o mică 
seceră luminoasă. Se va întuneca cu totul, 
atunci când globul se întoarce la punctul de 
unde am plecat, adică între mine şi lampă. 
4 

Acum vom înțelege mai bine schimbările lunii. 

Luna se învârteşte în jurul pământului, după 
cum şi pământul se învârteşte în jurul soarelui. 

În figură se văd razele soarelui căzând de sus, 
pământul la mijloc şi luna mişcându-se cum 
arată cercul; adică ca în experienţa făcută 
adineauri. Am pus de două ori chipul lunii: 
Aşa cum e mişcarea și cum se vede pe cer. 

In poziţia arătată la No. 1, luna este aşe- 
zată în aceiaş parte cu soarele. Inţelegeţi din 
figură că un privitor de pe pământ nu poate 
vedea luna, când ea îşi arată spre noi partea 
întunecoasă. Dar luna se învârteşte, cum arată 
săgeata din figură, cu jumătatea dinspre soare 
luminată. De acum nu mai este aşezată în 
direcția soarelui. Atunci o bucată mică din 
bucata luminată; începe a-şi arăta marginea, 
ca un fir subțire de lumină, care creşte luând 
forma unei secere. Acum avem lună nouă. 
(Vezi No. 2 în ilustrație). Seara, când soarele 
a scoborât dincolo de orizont, luna, care în- 
târziază pe fiecare zi, nu se află încă apusă 
şi o vedem întoarsă cu coarnele în partea 
contrară asfințitului. Dar luna creşte dela o 
seară la alta. Când ea ajunge să facă cu soa- 
rele şi pământul un unghiu drept (vezi poziția 
No. 3 în figură), o vedem jumătate luminată. 
Luna se chiamă că e la întâiul pătrar. Cea- 
laltă jumătate abia se zăreşte, foarte.slab lu- 
minată de o răsfrângere nesigură ce-i vine dela 
pământ. In poziţia No. 4, ea e crescută ca la 
trei sferturi. In sfârşit, când ajunge drept în 
partea opusă soarelui, vedeţi :în figura No. 5 
că ea arată pământului întreaga parte luminată. 

Atunci avem lună plină. 

Când e la pătrarul dintâi luna se vede seara 
drept spre miazăzi, şi apune la miezul nopții. 
Când e plină, răsâre când soarele apune şi 
contrariul. 

În drumul ei de învârtire în jurul pămân- 
tului, descrește dela o seară la alta. (No. 6 
în figură). După câteva nopţi, numai vedem 
decât jumătate din partea luminată. Se chiamă 
că e atunci la ultimul pătrar (figura No. 7). 
Se înțelege, partea luminată stă mereu întoarsă 
spre soare. Acum răsare dimineața, după mie- 
zul nopții. Peste câteva zile o vedem în chip 
de seceră cu puțin înainte de a ieşi soarele la 
orizont. Secera argintie se micșorează până nu 
se mai vede, ca să se aşeze iar în poziția No. 
I din figură, între pământ şi soare. 

Luna îşi face ocolul întreg în 27 zile, 7 cea- 
suri, 43 minute şi 11, secunde, cu toate schim- 
bările (fazele) arătate în figură. Învăţaţii i-au 
şi calculat iuțeala acestei învârtiri: un chilo- 
metru pe secundă ; adică cam cât facem noi 
doi paşi în mersul obişnuit, luua a străbătut 
un chilometru în spațiu. Dacă luna ar fi ne- 
mişcată ca soarele, când o vedem răsărind în- 
tr'o zi la o oră oarecare, a doua zi, după o 
învârtire complectă a pământului, am vedea-o 
tocmai la aceiaşi oră, în aceiaşi poziție. Din 
contră, după 24 ore, după ce pământul şi-a 
terminat ocolul zilnic, mai trebue ca ea să mai 
facă o bucată de ocol până s'o putem vedea. 
Aceasta înseamnă că a rămas înapoi. Luna 
răsare şi apune, întârziind în fiecare zi câte 
puțin mai mult ca trei sferturi de ceas. 

Astronomii ne mai spun că luna se mai în- 
vârteşte şi în jurul său, dar tot în atâta timp 
cât îi trebue să se învârtească şi în jurul pa- 
mântului. 

Din pricina acestor mişcări, ea ne arată 
mereu aceiaşi față. Cealaltă jumătate a lunii 
nu o cunoaştem și n'o vom cunoaşte niciodată. 


Când se întunecă luna 


Când soarele luminează frumos, vedeți în 
partea cealaltă umbra copacilor, a caselor, 
chiar umbra voastră, întinzându-se la picioare. 


LAMPA 
!5OARELE) 


Fig. 25. 


Să aducem acum o lampă aprinsă în odaie; 
lampa ar închipui soarele. Să ținem la o oare- 
care depărtare de lampă o minge atârnată de 
o aţă ; această minge ar închipui pământul. 
Jumătate din mingea-pământul este luminată, 
iar în spatele ei este o umbră până la o dis- 
tanță oarecare ; şi cu cât ne depărtăm, cu atât 
umbra se supţiază. 

Să aducem acum o minge mai mică care 
să închipuie a fi luha. 

Dacă ò aşezăm în dreptul mingei-pământul, 
mingea lună se întunecă de umbra pământu- 
lui. (Uitaţi-vă la figură). 


ZIUA 


nonora PĂMÂNTUL G: 
LUNA y 
H 
Š 
Fig. 26. 


Dacă ar fi pe partea întunecată a mingei- 
pământul o furnică, ea ar vedea mingea-lună 
întunecată toată ; şi dacă am mişca mingea- 
lună într'o parte până s'ar zări puţin lampa- 

soarele, atunci furnica ar vedea mingea-lună 
întunecată numai partea care ar fi în dreptul 
mingei-pământul, iar restul ar fi luminată. 

Acum v'aţi desluşit puţin cum vin întune- 
cimile de lună. 

Pământul pluteşte în nemărginirea din ju- 
rul soarelui arzător. Rotund cum e, lasă în 
partea opusă soarelui o umbră lungă. 

Luna pluteşte şi ea în jurul pământului la 
o depărtare de sute de mii de cbilometri. Când 
ea ajunge în spatele pământului, drept în par- 
tea opusă soarelui, i se poate întâmpla să 
treacă în umbra pământului, care se întinde 
departe, 

Atunci luna îşi pierde lumina,— lumina ce o 
primeşte dela soare. Atunci avem o întunecime 
de lună. Dacă luna intră toată în umbră, vom 
vedea o întunecime (sau eclipsă) totală a 
lunii. Nu e așa că este minunat de frumos să 
vezi cum luna sf acoperă pe încetul de um- 
bră şi că se stinge în mijlocul cerului? Când 
se întâmplă aşa ceva, lumea cea neînvățată 
zice că luna este mâncată de vârcolaci. Dar 
vedeţi bine că această credință n'are niciun 
temeiu şi că ar fi o copilărie să mai credem 
azi aşa ceva. l 

Uneori se întâmplă că numai o parte din 
lună să atingă umbra pământului, restul lunii 
rămânând în lumină. Avem atunci o întune- 
cime (eclipsă) parțială de lună. (Vedeți fi- 
gura din pag. 53). 

Când luna poate fi întunecată? Când sa 
potrivit să fie aşezat pământul între ea şi 

soare. Dar atunci e totdeauna lună plină. În 
fiecare lună ea trece astfe] în partea opusă 
soarelui. Dacă ar trece totdeauna exact prin 
spatele pământului, la fiecare ocol ar trece 
prin umbră şi ar fi întunecime oridecâteori 
este lună plină, adecă în toate lunile. Dar'nu 
întâmplă aşa, pentrucă cele mai adeseaori luna 
trece puțin mai sus sau mai dedesupt deum- 
bră, fără s'o atingă; şi atunci nu este întu- 
necime de lună. 

Mă veţi întreba: de ce luna nu se întunecă 
de tot ca să n'o mai vedem de fel? Şi dece 
o vedem mohorâtă şi puţin roșiatică? Umbra 
unui lucru e neagră în vecinătatea lucrului 
şi cu cât ne depărtăm, umbra se răreşte, 
parcă s'ar amesteca cu puţină lumină. Să în- 
cercăm iar cu mingea şi lampa. Punem mingea 
drept lampa aprinsă. În spatele mingii, foarte 
aproape, să punem o fose de hârtie. Umbra 
mingii e neagră. Depărtăm foaia cu încetul: 
umbra se face tot mai cenușie, se deschide, 
până se răreşte cu totul. 

Tot aşa este şi cu luna întunecată; depăr- 
tarea ei de pământ face să se vadă învăluită 
într'o jumătate de umbră, din pricina răsfrân- 
perii razelor de lumină. 


SOARELE 


Stăpânul zilei, din depărtările cerului, re- 
varsă asupra lumii valuri de dogoare neobiş- 

nuită. Arde şi pustieşte câmpul pe care tot 
el l-a rodit. Cu o mână dă şi cu alta ia. 

Să vorbim puțin de el. 

Soaţele pare un taler de foc care se mişcă 
pe cer. Dar aceasta este numai o părere. Soa- 
rele este tot ca pământul, un glob rotund, 
mare cât nu putem noi să ne închipuim; un 
glob de foc ce stă pe loc. Şi ştiţi pentru ce 
îl vedem atât de mic? Pentru că e foarte de- 
părtat de noi. 

Uitaţi-vă, de pildă, la cartea asta: O duc 
la 500 de paşi; n'o mai vedeți. Vârful clopot- 
niței din depărtare pare a fi un ac. Chiar un 
munte, la orizont,seamănă cu o movilă şi te- 
ai crede în stare să sări peste el când îl vezi 
de departe ; dar când te apropii, tocmai atunci 
vezi că te-ai înşelat; vârful lui trece de nouri. 
Aşa e cu toate lucrurile, deci şi cu soarele. 
Cu cât sunt mai departe, cu atât par mai 
mici. 

Dela pământ la soare este o depărtare de 
necrezut: 148 milioane de chilometri. Pămân- 
tul, în ocolul ce-l face în jurul soarelui, timp 
de un an, păstrează aproape aceiaşi distanţă, 
aci apropiindu-se, aci depărtândii-se câte pu- 
țin. Auziţi! 148 milioane ori lungimea unui 
sat! 

Dar să căutăm să ne facem o idee mai lă- 
murită de această depărtare. 

Să ne închipuim un drum de fier care ar 
pleca de pe pământ, să meargă la soare şiun 
tren fulger care nu s'ar opri la nici o stație, 
și ar merge ziua şi noaptea. Ce credeţi? Tre- 

nului acestuia i-ar trebui 300 ani casă ajungă 
la soare, să călătorească șase veacuri neîntre- 
rupte! Se înțelege că una ca aceasta nu sar 
putea, căci omul acela ar trebui să moară şi 
să învieze de zece ori în drumul său. 

Să ne mai închipuim că un tun ar putea 
să arunce o ghiulea până la soare. 

O ghiulea străbate, de obiceiu, cam un chi- 
lomstru în două secunde. Așa fiind, dacă ghiu- 
leaua ar putea să meargă neîntrerupt, fără să 
se oprească, i-ar trebui nouă anişi nouă luni, 
ca să ajungă până la soare. 

Învăţaţii cari au putut să socotească depăr- 
tarea, au izbutit să măsoare şi mărimea soa- 
relui. 

Soarele este mai mare decât pământul de 
un milion 280 mii de ori. Va să zică să pu- 
nem 1.280.000 pământuri la un loc ca să fa- 
cem un glob de mărimea soarelui. 

Să ne dumerim mai bine. 

Dacă într'un litru cu care măsurăm vinul 
punem boabe de grâu, ne-ar trebui 10.000 de 
boabe ca să umplem litrul. Cu un milion 280 
de mii boabe am umple un butoiu de 13 de- 
calitri. Bobul de grâu ar fi pământul, iar bu- 
toiul ar fi soarele. 

Ce uriaşă deosebire! O furnică pe lângă un 
elefant. Aşa fiind, dacă ai tăia din soare o 
bucată cât pământul, ar fi tot aşa cum ai lua 
un bob de grâu dintr'un butoiu de 13 deca, 
sau ai lua un bob de pe o arie de treierat. 
Nici nu s'ar băga de samă. 

Acum ne-am lămurit despre mărimea, şi de- 
părtarea soarelui. 

Să vedem ce ne spun astronomii care se. 
uită la soare cu ochianele cele mari. 


Fig. 27. O pată în soare față de mărimea pământului. 


Faţa soarelui nu este peste tot netedă și 
luminoasă. Uneori vezi pe ea nişte pete care 
seamănă cu nişte nori. Petele nu sunt de tot 
întunecoase, nici nu sunt tocmaiaşa de lumi- 
noase ca restul soarelui. Unele se sting, își 
schimbă forma, apoi nu se mai văd; altele 
țin mai multă vreme. Ele sunt ca nişte in- 
sule în mijlocul oceanului. 

URANUS, NEPTUN, 


Fig. 28, Soarele (cu pete) și cu planetele 

Afară de aceasta, fața soarelui văzută prin 
ocheanul cel mare (telescop) se aseamănă cu 
o mare care se mişcă. Iţi pare că vezi valuri 
mari rostogolindu-se, ținându-se unul după 
altul, ca apa mării pe vreme de furtună. Dar 
valurile acestea însă sunt de foc. Țâşniturile 
acelea de flacări se ridică până la mari înăl- 
țimi cari trec de mii de chilometri. 


Fig. 29. — Ţişniturile de flacări la suprafața soarelui. 


Ce căldură îngrozitoare trebuie să fie în mij- 
locul acestei mări de flăcări! O căldură de 
mii de ori mai mare ca a fiertului în clocote. 
Nu ne-o putem închipui. 

Ca un glob roșu atârnat în nemărgenit, soa- 
rele aruncă împrejuru-i căldura sa. Invârtin- 
du-se împrejurul său, pământul nostru se încăl- 
zeşte şi se luminează ca şi cum am fi în fața 
unui cuptor. Dacă am fi fost mai aproape de 
soare, el ni s'ar fi părut mai mare şi în acelaşi 

timp am fi fost orbiți, arşi, fripți de el; iar 
dacă dimpotrivă, am fi fost mai depărtați, ni 
s'ar fi părut mai mic şi am fi suferit de frig. 

Ce-am fi fără soare ? 

El ne dă ziua ; căldura lui face să se ridice 
aburii, norii cari aduc ploia binefăcătoare ; el 
face să încolțească sămânța, să crească iarba, 
copacul, floarea, să se coacă poamele şi grâ- 
nele, Fără soare am fi cufundați într'o noapte 
groazuică şi veşnică ; ne-ar cuprinde frigul 
morții. Toate vietățile şi plantele ar pieri, 
Chiar şi oamenii. Pământul ar fi atunci un 
pustiu înghețat şi nelocuit, cufundat într'o 
noapte fără sfârşit. 


Când se întunecă soarele 


Şi soarele poate fi întunecat, dar nu-şi 
pierde lumina, fiindcă el însuși este izvor de 
lumină. Insă se poate ascunde de privirile 
noastre. 

Inchipuiţi-vă că trece un om mare pe dinain- 
tea voastră, între voi şi soare; în clipa tre- 
cerii, el vă ascunde soarele. Puneţi o carte, un 
caet înaintea ochilor, între ochi şi lampă ; nu 
mai vedeţi lampa. Tot aşa se întâmplă şi e- 
clipsa (întunecimea) de soare. Dar cine se poate 
puue între noi şi soare, ca să ni-l ascunză? 
Luna. Ştiţi că luna, învârtindu-se în jurul pă- 
mântului, la fiecare ocol, trece între pământ 
şi soare; mai ştiţi că atunci este lună nouă. 

Dacă atunci ea trece chiar înaintea soarelui, 
între el şi noi, chiar pe aceeaşlinie, în minutele 
trecerii ne ascunde soa- 
rele. Dacă-l ascunde 
întreg, este o eclipsă 
totală de soare, aşa cum 
vedeţi în figura de ală- 
turi. Mai des vedem în- 
tunecându-se numai o 
parte, cum s'a văzut în 
anul din urmă. 
j Lumea de altădată, 
i fricoasă şi neştiutoare, 
se temea mult de întu- 
necimile soarelui şi ale 
lunii. Când îşi pierdeau 
lumina, acestea vesteau, 
de bună seamă, vre-o 
nenorocire, războaie, 
ciumă sau potop. Unii 
credeau că e sfârşitul 
lumii ; alții crezând că 
vârcolacii mănâncă soa- 
rele şi luna, plângeau 
şi ţipau de groază. 
„Trimite Dumnezeu 
semne pe cer ca să ne 
certe şi să ne vestească 
peirea pentru păcatele 
noastre“, scriau cărtu- 
rarii noştri de acum sute 
de ani. Iar Miron Costin 
scrie : „S'au întunecat soarele într'acel an, în 

luna lui Iunie, cu'mare groază, cât pierise 
soarele nu puţin, cu toată lumina, tocmai în 
amiază zi ; şi mulţi oameni neştiind a se feri 


Fig. 31. — Pata neagră de pe soare e luna. 


de întunecare ca aceia și privind la soare 
mulţi, au pierdut vederea în toată viața lor“. 

Şi ca să nu pățiți ca oamenii aceştia, afu- 
mați o bucată de geam şi priviți prin ea soa- 
rele. Veţi vedea globul de foc fără lumina vie 
a razelor de foc. 

Eclipsele nu-s nişte minuni şi nici semne. 
Ele se petrec în chipul cel mai firesc fără 
nicio legătură cu întâmplările de pe pământ 

Invăţaţii le-au socotit pe mii de ani de a- 
cum încolo, la ceasul, minutul și secunda când 
se întâmplă această aşezare a lunii între soare 
şi pământ. 


CERUL ÎNSTELAT 


Să privim cerul pe o noapte senină, fără 
lună. Prin aerul liniştit, lumina argintie a 
stelelor tremură ca flacările unor lumânări 
atinse de vânt. Unele strălucesc mai viu, altele 
mai slab, iar altele abia le putem zări cu ochii 
liberi. | 

Dacă ne uităm pe cer, după un ceas-două, 
băgăm de seamă că locul stelelor nu mai e: 
acelaş când le-am privit de cu seară. Către 
miezul nopţii avem alte stele deasupra noastră. 
iar spre ziuă altele. Nouă ni se pare că toată 
această puzderie de sclipiri, ca nişte ochişori 
fără număr, se mişcă dela răsărit spre apus. 
Numai una singură, sfeaua polară, steaua nor- 
dului sau steaua marinarilor, rămâne locului 
înțepenită, parcă, ca să fie călăuză călăto- 
rilor, De fapt e numai o părere a noastză 


www.dacoromanica.ro 


— 65 — 


că stelele cerului se mișcă. Invăţaţii însă au 
dovedit că pământul se învârteşte dela apus 
spre răsărit, fără ca noi să simțim această 
mişcare. 


Numărul stelelor 


Când eram copii, . ne-apucam să numărăm 
stelele ; dar repede ne încurcam şi ne descu- 
zajam. Numărătoarea stelelor totuși nu-i cu 
neputinţă. Ceva mai mult: s'a dat fiecăruia 
câte un număr, ba şi câte ua nume. Ochiul 
cel mai bnn n'a putut număra mai mult de 
6ooo de stele de amândouă părţile pămân- 
tului. 

Dar lucrul se schimbă când privim cerul cu 
lunetele, cu telescoapele astronomilor. Atunci 
descoperim milioanele de stele, cari cu adevărat 
greu se pot număra. Cu cât ocheanul e mai 
bun, cu atât numărul stelelor e mai mare. 
Acolo unde noi vedem albastru sau numai o 
mică steluță, la telescop se arată sute şi mii 
de puncte albe. Fără să se ştie numărul exact, 
învățații socotesc peste o sută de milioane de 
stele cari se pot zări cu telescopul cel*mai 
bun. Dacă s'ar construi telescoape mai per- 
fecte,am putea vedea şi mai multe. 

Când noaptea este neagră şi curată, se vede 
în lungul cerului o fâşie alburie, ca o dâră de 
lumină lăptoasă, parcă ar fi un drum printre 
stele. Aceasta este calea laptelui sau drumul 
robilor sau drumul lui Traian. Dacă privim 
cu telescopul, vedem acolo milioane de stele 
grămădite şi dese, că nu se pot număra. Pe 

alocurea sunt petecuţe de nori alburii cărora 
li s'au zis-nebuloase. Aceste pete luminoase 
din calea laptelui şi din alte părţi ale cerului 
se încheagă şi dau naştere altor stele-sori, aşa 
cum s'a născut și soarele nostru. Astfel, as- 
tronomii au descoperit stele noi în mijlocul 
acestor pete, acolo unde altă dată nu se găsea 
nici o strălucire. 

Dar cine ar putea spune ce se petrece în 
adâncul cerului, unde se aprinde o stea nouă? 


Ce sunt stelele? 


Acum trebue să ştiţi un lucru foarte însem- 
nat: Toate stelele sunt nişte sori tot aşa de 
arzători şi de luminoşi, tot aşa de mari şi mai 
mari încă, de milioane de ori'mai mari ca 
soarele nostru. Numai depărtarea îi face atât 
de mici. Când zici soare, zici stea și când zici 
stea se înțelege soare. In jurul soarelui se în- 
vârteşte pământul cu luna şi câteva stele — 
pământuri zise plante, cum şi stele cu coadă 
El, soarele, dă acestora lumină şi căldură. Toţi 
sorii, adică stelele ce le vedem, dau lumină 
şi căldură altor pământuri ce se învârtesc în 
jurul lor. Cine ar putea ști toate ce e acolo 
în nesfârşirea cerului ? Ceeace se ştie e că în- 
vățații au descoperit materiile din care sunt 
făcute stelele-sori. Astronomii au fotografii în 
cari se văd lămurit ce metale topite sunt în 
cutare stea. După alcătuirea materiilor din 
ele, culorile stelelor nu sunt aceleași. Cele mai 
multe stele au lumini alburii. Unele însă bat 

în roşu, în verde sau galben. Suntunele cari 
cu timpul îşi schimbă culoarea. 

Sunt stele a căror lucire nu: rămâne mereu 
aceiaş: Descresc sau se fac mai lucitoare. 

Sunt altele și mai ciudate: Strălucesc. mai 
cu putere, apoi lucirea lor slăbește şi după 
câtva timp se reaprind din nou. Uneori s'au 
văzut pe cer stele noui, cari după ce au lucit 
câtva timp, s'au stins de tot și au pierit pentru 
totdeauna. 

De ce toate aceste stele-sori ne par nouă 
nişte puncte luminoase? Cu ocheanele dacă 
te uiţi, stelele nu se măresc, cum se măreşte 
luna, soarele şi stelele- pământuri; ci rămân 
tot aşa de luminoase, ba unele chiar mai mici. 
Cu toate astea astronomii le-au aflat de- 
părtarea, 


Depărtarea stelelor-sori 


Trebue să vă închipuiţi că cerul e numai o 
părere ; el nu există. In spaţiul întunecat şi 
nesfârşit, plutește pământul, luna, soarele, 
stelele fără număr, — la depărtări foarte de-o- 
sebite şi foarte mari. Ni se pare că toate 
aceste corpuri cereşti sunt atârnate de bolta 
cerului la aceiaș înălțime. Dar ochii ne înşală. 
Vederea noastră neputincioasă nu poate judeca 
deosebirea depărtării lor. Să ne dumerim. 

Prin mijloace foarte sigure, s'a socotit că 
dela cea mai apropiată stea până la noi este 
o depărtare de 226.000 de ori mai mare ca 
aceia dela pământ la soare ; adică cam 10.000 
miliarde chilometri. E groaznic şi de neînchi- 

puit! Ghiuleaua de tun ar putea ajunge la 
soare timp de Io ani aproape. Ca să ajungă 
deci pâna la steaua cea mai apropiată, i-ar 
trebui 2 milioane de ani ; iar unui tren expres, 
fără popas, cam 75 milioane de ani! 

Invăţaţii au găsit că lumina străbate cu o 
iuțeală de 300.000 chilometri pe secundă. Dela 
soare pâna Ja noi, lumina vine în ceva mai 
mult ca 8 minute. Dela steaua cea mai apro- 
piată vine în aproape 4 ani. Cea mai lumi- 
noasă stea pe cer este Sirius. Se vede spre 
miazăzi, aproape de Rarife (Orion). Ei bine, 
distanța între ea şi pământ este de un milion 
trei sute de mii de ori distanța între soare 
şi pământ ; adică 193.700 miliarde chilometri | 
Să nu ne batem capul, că nu putem să ne 
facem ideie de astfel de distanțe ameţitoare. 
Lumina dela Sirius vine în 22 de ani. 

Sunt stele atât de depărtate, că le trebuesc 
sute şi mii de ani pentru ca lumina lor să, 
ajungă la ochii noștri Chipul stelei ce-l vedenz 
în clipa aceasta, este acela de acum sute de 
de ani. Poate că ea a pierit, dar noi o vedem 
fiindcă n'a ajuns încă la ochii noştri cea din 
urmă rază de lumină. Este tocmai ceeace 
spune frumos marele nostru poet, Eminescu : 


La steaua care-a răsărit 
E-o cale-atâi de lungă, 
Că mii de ani i-au trebuii 
Luminii să ne-ajungă. 


Poate de muli s'a stins în drum 
În depărtări albastre, 


www.dacoromanica.ro 


— 69 — 


lar raza ei abia acum 
Luci vederii noastre. 


Icoana stelei ce-a murit 
Incet pe cer se sue: 
Era, pe când nu sa zărit, 
Azi o vedem şi nu e... 


Tot din cauza depărtării, stelele par fixe. 
In adevăr nu-i nici-o stea care să stea locu- 
lui. Soarele, cu toate corpurile cerești supuse 
lui, se mişcă. La fel şi celelalte stele-sori. 

Acum 50.000 de ani, harta cerului era alta. 
Peste 50.000 de ani Carul mare sau Rarițele 
vor fi altfel risipite pe cer. Totul se mișcă în 
univers, totul se schimbă şi se preschimbă. 
Corpurile cereşti se nasc, trăesc şi mor ca şi 
ființele. Lumina lor ne arată vârstele la care 
au ajuns. 

Stelele tinere au culoarea albă ; cele mijlo- 
cii (cum e soarele nostru) culoare galbenă; 
iar cele bătrâne, stinse, cum e şi pământul, au 
culoarea roşietică. 


Harta stelelor depe cer. 


Cum Sunt aşezate stelele pe cer, par grupate 
înnadins ca să se asemene cu ceva de pe pă- 
mânt. Şi după aceste asemuiri, lumea de de- 
mult le-a dat numiri şi le-au scornit legende 
ce se păstrează până azi. Oricât ar fi de fru- 
moase unele din aceste poveşti despre stele, 
ele rămân închipuiri fără crezare şi sperietori 
pentru cei fricoși. Numai ce spun învățații ca 

fiind lucruri dovedite, socotite şi văzute, tre- 
buesc propovăduite tuturora. 

Poziția stelelor şi numărul lor, au făcut pe 
astronomi să întocmească hărți cereşti în care 
se arată numele stelelor și locul de aşezare, 
pe grupele de stele numite și constelații. 

Să privim cerul într'o seară senină, fără 
lună. 

În partea de miază-noapte, cele patrustele 
strălucitoare aşezate în dreptunghiu şi alte trei 
în linie frântă, formează Carul mare, după 
asemănarea ce ar avea-o. Lângă steaua din 
mijlocul oiştei, este o stea mică. Cine o vede, 
are vederea bună. 

În direcția celor două stele dinapoia Caru- 
lui şi de 5 ori distanța dintre ele, dăm peste 
Steaua polară, care pare nemişcată toată ncap- 
tea. De aceia serveşte drept călăuză călători- 
lor ; şi e aşezată drept la nord, de-asupra po- 
lului nord al pământului. Steaua polară stă 
în capul oiştei Carului mic, care, e aşezat la 
dreapta, spre răsărit de Carul mare şi într'o 
poziție sucită față de acesta. În harta cerească 
de mai jos găsiți constelaţiile ce se văd dea- 
supra țării noastre, cu numirile populare şi 
cu cele trecute în cărțile de astronomie. 

Așezaţi harta astfel ca Steaua polară, Carut 
mare și cel mic să fie în poziţia de pe cer. 
Numai aşa veți găsi constelațiile la locullor. 


Ce sunt zodiile? 


Vechii astronomi observând drumul soare- 
lui, li sau părut că el—împăratul lumii — 

trece timp de un an prin dreptul celor 1z 
constelații zise şi zodii, câte una pe fiecare 
lună. Aceste constelații sunt: Berbecul (Marte), 
Taurul (April), Gemenii (Maiu), Racul (Iunie), 
Leul (Iulie), Fecioara (August), Cumpăna sau 
Balanța (Septembrie), Scorpionul (Octombrie), 
Săgetătorul (Noembrie), Capricornul (Decem- 
brie), Vărsătorul (Ianuarie) şi Peştii (Februa- 
rie). 

Altă dată se zicea: „Soarele este în zodia 
Berbectlui“, ca să se arate că atunci el pare 
că trece pe d'inaintea acestui grup de stele 
din 'constelația cu acelaş nume. Toate aceste 
constelații la un loc se chiamă zodiac. Ele 
ar fi drumul soarelui în 12 luni Astăzi sem- 
nele zodiacului nu mai au nici o noimă. 

Atronomii au băgat de seamă că mişcarea 
părelnică a soarelui nu se potrivește cu con- 
stelația cutare trecută în zodiac şi în calen- 
darele vechi. De aceia şi cartea zodiilor cu 
semnele şi proorocirile dintr'însa, a rămas de 
minciună, ca atâtea nepotriveli din vremile 
vechi, când lumea dibuia în întunerecul neş- 
tiinței. 


Constelațiunile principale cu stelele cele 
mai luminoase ce se văd dela noi. 


(Vezi harta cerului) 
Numirile populare şi numirile astronomice. 


I. Carul mare (Ursa mare). 
II. Carul mie (Ursa mică cu Steaua polară). 

III. Balaurul. 

IV. Hercule. 

V. Cefeu. 

VI. Lira (steaua Vega). 

VII. Crucea. 

VIII. Vulturul (steaua Altair). 


Fig. 32. — Cerul înstelat, 


IX. Şarpele. 

X. Coroana boreală. 

XI. Văcarul (Steaua Arcturus). 

XIII. Vizitiul (steaua Capra). 

XIV. Perseu. 

XV. Cassiopea (Cobilița sau Scaunul lui Dum- 
nezeu). 

XVI. Pegas (Puţul). 

XVII. Andromeda (Jghiabul) 

XVIII. Peştii. 

XIX. Berbecul. 

XX. Tăurul(cu steaua Aldebaran, Pleiadele 
(Cloşca). 

XXI. Gemenii (Castor şi Polux). 

XXII. Racul. 

XXIII Leulcu steaua Regulus). 

XXIV. Fecioara (cu steaua Spicul). 

XXV. Balanța (Cumpăna). 

XXVI. Scorpionul (cu steaua Antares). 

XXVII. Săgetătorul. 

XXVIII. Capriconul (Cornul Caprei). 

XXIX. Vărsătorul. 

XXX. Peştele austral. 

XXXI. Balena. 

XXXII. Fluviul Eridanul. 

XXXIII. Orionul sau Rariţele (cu stelele Ri- 
gel şi Betelgeuse). 

XXXIV. Iepurele. 

XXXV. Porumbița. 

XXYVI. Cânele mare sau Dulăul (cu steaua 
Zorilă sau Sirius). 

XXXVII. Cânele mic (cu steaua Procion). 

XXXVIII. Corabia. 

XXXIX. Hidra. 

XL. Corbul. 

XLI. Centaurul. 

Despre planete sau Stelele-pământuri 


Pământul cel mititel se învârteşte în jurul 
soarelui uriaş. Dar pământul mai are fraţi şi 
surori. Adică mai sunt şi alte corpuri cereşti, 
pline şi fără lumină, ca pământul, cari plutesc 
în spaţiu şi toate se mişcă în jurul soarelui. 
Aceste stele pământuri se chiamă planete. Pen- 
tru vederea noastră ele sunt la fel cu stelele: 
Nişte puncte mai mult sau mai puţin strălu- 
citoare în fundul adânc al cerului; ba unele 
nici nu se pot vedea cu ochii liberi. Pe ne- 
drept li se zic planetelor stele, căci ele nu-s 
stele ; iar între ele şi stelele cele adevărate 
este o mare deosebire. 

Stelele se văd totdeauna în acelaşi loc. Vreau 
să zic că dacă în timpul nopţii observăm un 
grup de stele şi că dacă după o lună, după 
un an le observăm iar, vedem că ele sunt tot 
în acelaşi loc; cu alte cuvinte nu şi-a schim- 
bat vecinătatea. Cu planetele stă lucrul altfel: 
Într'o seară vezi o planetă lucind lângă o stea 
cunoscută ; peste câteva luni o vezi mai de- 
parte, lângă altă stea şi tot aşa mereu, dela o 
stea la alta. Pricina e că şi ele se învârtesc 
ca pământul în jurul soarelui. 

Altă deosebire: Privite cu ocheanul cel mare. 
(telescopul) planetele se văd mari, unele cam 
cât luna văzută cu ochii liberi. Dimpotrivă, 
stelele privite prin ochianul cel mai puter- 
nic, se văd tot aşa, ca nişte puncte mici, ba 
unele se văd şi mai mici. 

Soarele şi stelele sunt alcătuite din materii 

aprinse, de aceia luminează şi strălucesc din 
depărtări. Planetele însă sunt corpuri stinse 
întunecate, ca pământul şi ca luna. Ele lumi- 
nează pentrucă sunt luminate de soare; răs- 
frâng lumina primită dela soare. Băgaţi de 
seamă la deosebirea de lumină, din această 
pricină: Lumina planetelor este roşiatică şi li- 
niştită ; a stelelor e argintie şi tremurătoare. 

Sunt cu toatele 8 pianete mari şi alte multe 
mai mici. Se înțelege, că şi pământul îl nu- 
mărăm printre planete, din cauza asemănării 
lui la alcătuire şi mişcare, cu celelalte planete. 
Dacă pământul s'ar privi din vre-una din a- 
ceste planete, s'ar vedea lucind cu aceiași lu- 
mină roșiatică ca luceafărul, de pildă. 

În jurul unor planete sunt alte corpuri ce- 
reşti cu aceiaşi alcătuire şi care se învârtesc în 
jurul acestora iar împreună cu ele, în jurul soa- 
relui. Pământul are o singură însoțitoare: luna. 
Alte planete au câte mai multe. Insoţitoarele 
planetelor se chiamă sateliti. 

Cea mai frumoasă planetă este Luceafărul 
(sau Venus) ce se vede seara, la apus, şi di- 
mineaţa la răsărit. Privită cu telescopul, se 
arată pe fața ei pete albe şi mici umbre. Se 
bănue că ar fi locuită. Lumina luceafărului, 
când mai vie, când mai slabă, provine din 
cauza apropierii sau depărtării de pământ; în 
mişcarea în jurul soarelui. Planeta Venus este 
puțin mai mare decât pământul. Fiind mai 
aproape de soare, căldura ce primeşte este de 
de două ori mai mare ca a pământului. Ce 

fel de ființe or fi trăind acolo pe aşa căldură ? 
Ştiinţa n'a dat niciun răspuns până astăzi. 

Marte. Această planetă este de 6 ori şi ju- 
mătate mai mică ca pământul ; iar depărtarea 
de soare e cu mult mai marecaa pământului. 
De aceia acolo frigul e de două ori mai mare 
şi căldura de două ori mai mică ca pe pământ. 
În ocheane se vede cam cât luna. La poli 
are pete albe, când e iarnă: sunt zăpezile şi 
gheţurile. Cum dă primăvara, aceste pete se 
risipesc ; zăpezile se topesc. Planeta e brăz- 
dată de o rețea de dungi închise. Unii astro- 
nomi bănuesc că acestea ar fi canaluri făcute 
de oameni. Cine poate spune ceva cu siguranţă ? 
Sunt numai părerile unora, Ba că acolo sunt 
şi oameni. Ce fel or fi? Ne-or fi privind cu 
ocheane şi or fi dorind şi eisă se înțeleagă 
cu noi? Cine ştie! Sunt taine pe care nu- 
mai viitorul le va deslega. 

Marte se vede acum lucind cu o lumină 
roşiatică în partea de miazăzi a cerului. 

Mercur. Această planetă este de 18 ori mai 
mică ca pământul şi e cea mai .aproape de 
soare. De aceia acolc căldura e arzătoare; e 
de şapte ori mai cald ca la noi. Fiind aproape 
de soare, se arată pe orizontul nostru în tim- 
pul zilei când razele puternice ale soarelui 
înneacă slaba lumină a planetei, ștergând-o 
cu totul. Se poate vedea cu ochii liberi nu- 
mai puțin după apusul soarelui ca o stea mică 
roşiatică ; după un ceas-două apune şi ea. De- 
asemenea o putem zări dimineaţa, cu o oră 
înainte de răsăritul soarelui. 

Planeta Jupiter. La o depărtare cam de 5 
ori distanța dela pământ la soare, pluteşte 
această planetă, de 1300 ori mai mare ca pă- 
mântul nostru. Prin ocheane se vede acoperită 
cu nişte dungi paralele. Jupiter este un pământ 
care a început să se răcească și a fost cândva 
o stea înflăcărată ca soarele ; dar trecând mii 
de ani, materia. fierbinte a prins coajă, a în- 
ceput a se răci. 

Se vede pe cer strălucind viu cu o lumină. 
galbenă şi liniştită. 

Saturn. Dincolo de Jupiter, tot în împărăția 
soarelui, la o depărtare şi mai mare, pluteşte 
planeta Saturn. Este mai mare ca pământul 
de vre-o 734 ori. 

Străluceşte ceva mai domol ca Jupiter cu 
o lumină cam alburie E o minune să priveşti 
această planetă la telescop: In jurul ei se 
zăreşte un inel ca format dintr'o ceaţă alburie 
închegată într'o sumedenie de stelișoare mă- 
runte şi dese. Invățaţii își dau părerea că 
această planetă abia începe să se răcească. 

Uranus. Abia se vede cu ochii liberi. E și 
mai departe de soare. Față de pământ e 
de 75 de ori mai mare. Aici căldura și lu- 
mina soarelui trebuie să se simtă de 360 ori 
mai slab ca pe pământ, asigură învățații. 

Neptum. Multă vreme s'a crezut că planeta 
Uranus este la marginea împărăției unde stă- 
pâneşte soarele cu lumina şi căldura lui. Toate 
planetele din familia soarelui îşi păstrează re- 
gularitatea mişcării, echilibrul, distanța și 
drumul în spaţiu, prin atracția dintre ele. 

Ceiace dovedeşte minunata putere a științei, 
este că această planetă n'a fost descoperită 
cı ocheanele, ci prin socoteli. 


Fig. 33. — Soarele cu toate planetele ce se învârtesc în jurul lui, 
așezate la?depărtările măsurate, 


Un astronom francez, Le Verrier, calculând 
depărtările şi puterile de atracţie între pla- 
nete şi soare, a găsit că pentru perfecta re» 

gularitate din sânul familiei soarelui trebuie 
să mai fie în cutare loc al cerului, la atâta 
depărtare, încă o planetă de mărimea cutare, 
care are puterea de atragere cutare. Şi după 
această socoteală pe hârtie, s'au îndreptat 
telescoapele în acel punct ceresc. Minune! Sa 
găsit acolo planeta la distanța şi de mărimea 
prevăzută în calculele astronomului. S'a numit 
Neptun şi este cea mai depărtată planetă; 
cam de 30 de ori distanța dela pământ la 
soare. Deşi este de 56 de ori mai mare ca 
pământul, totuşi nu se vede cu ochiul liber, 
din pricina depărtărei. Iar telescoapele. cele 
mai mari nu descoperă mai nimic pe supra- 
fața ei. 

Soarele văzut de Neptun ar părea ca o stea 
din cele mai strălucitoare. Lumina și căldura 
este de goo de ori mai slabă ca aceia după 
pământ. Lumina zilei ar fi ca un amurg veşnic. 
Iar frigul de acolo... nu ni-l putem închipui 
în acel pământ înghețat. 


R 
x x 


Ca să ne facem o ideie despre mărimea, 
aşezarea şi depărtarea planetelor din familia 
soarelui, să ne închipuim că ne aflăm întrun 
loc întins. 

În mijlocul locului am aşeza un bolovan 
mare de un metru diametru. Am zice că acesta 
este soarele. La o depărtare de 120 metriam 
pune o cireaşă. Aceasta ar fi pământul La o 
distanță de 48 metri am pune un bob de câ- 
nepă. Ar fi planeta Mercur O cireașă la dis- 

tanța de 48 metri ar închipui planeta Lu- 
ceafărul (Venus). Un bob de mazăre la x192 
metri ar arăta locul şi mărimea. planetei Marte. 
La 624 metri am aşeza o portocală mare care 
ne-ar înfățişa planeta Jupiter. Saturn va fi 
asemănat cu un măr mijlociu la o distanță 
de 1200 metri de bolovanul soare. Să ne du- 
cem mai departe, cam la 2 kilometri şi să pu- 
nem o caisă: acolo ar fi locul planetei Ura- 
nus. Şi în sfârşit, să ne depărtăm cam la 4 ki- 
lometri ca să aşezăm acolo o piersică: ar în- 
chipui depărtarea şi mărimea lui Neptun. Nişte 
ațe aruncate ici-colo, ar fi stelele „cu coadă. 

Uite aşa ne-am putea lămuri mai bine des- 
pre rânduirea corpurilor cereşti supuse soare- 
lui. Se înțelege că mărimile şi depărtările ară- 
tate pe câmpia goală, nu-şi păstrează asemă- 
narea exactă cu ceea ce e în natură. 


Despre stelele cu coadă sau cometele 


Dintre toate podoabele cerului, nici una nu 
minunează prin'ciudata ei înfăţişare ca o stea 
cu coadă. Vine din depărtări nemăsurate, tâ- 
rând o făşie alburie; şi după ce străluce nopţi 
de-a rândul, se face iar nevăzută în adâncu- 
rile spațiului. Şi fiindcă stelele cu coadă se 
văd rar, la răstimpuri, tocmai de aceia neaş- 
teptata lor arătare a fost socotită ca un semn. 
al mâniei cereşti. Cum nenorocirile în vremu- 
rile vechi erau dese, de aceia lumea era por- 

nită să creadă că steaua cu coadă atârnată 
pe cer într'o bună seară, prevesteşte o nouă 
năpaste: vre-un războiu, molime, răzvrătiri, 
secetă şi foamete, sfârşitul lumii, ori mai ştiu 
eu ce alte pacoste peste bieţii oameni. 

Scriau cronicarii noştri de acum sute de ani: 

„La cursul anilor 1679 în luna lui Decem- 
vrier I0 în zile ivitu-s'au pre cer o stea cu 
coadă... Şi lungă era de coprindea cu lungimea 
sa jumătate de cer... după acea cometă s'au 
scornit vrajbă mare de oşti mai la toate îm- 
părățiile şi ţările câţi sunt megieşi împrejur 
de se hotărăsc cu Turcii, iară mai vârtos în- 
tre împărăţia Turcului şi între împărăţia Neam- 
țului ..“ (spune Nicolae Costin cronicarul). 

Scrie” o carte despre cometa din 1853: 

„+. Când s'a văzut pe cer steaua cu coadă, 
toți oamenii s'au îngrozit, au ieşit diu casă 
pe uliţă, se închinau, făceau mătănii şi au pus 
să tragă clopotele la biserici ; parte din oamenii 
bătrâni de pe atunci spuneau că are să se 
scufunde pământul şi toată lumea are să se 
prăpădească. Femeile, când au auzit că se pră- 
pădeşte pământul, au. început să plângă, să 
se închine şi să facă mereu la mătănii. Alţi 
oameni mai spuneau că are să fie răsmiriță, 
sau bătălii mari, că are să vie Nemţii cu coadă, 
Turcii şi Muscalii“, 

Frica de comete a scăzut odată cu creşte: 
rea minții omului şi de când învățații le-au 
socotit mersul pe cer, vestindu-le arătarea cu 
multe luni înainte. 

Dar ce este o stea cu coadă? 


Fig. 34. — Cometa. 


Este o stea călătoare, alcătuită din aburi 
groşi, străvezii şi luminoși. Capul ei este fór- 


www.dacoromanica.ro 


mat dintr'o materie închegată, tare şi aprinsă, 
din care se desface coada cu un văl alb, răs- 
firată câte odată în chip de evantaliu. Pluteşte 
la înălțimi foarte mari şi se învârteşte în ju- 
tul soarelui cu o iuțeală neînchipuită: unele 
aleargă zeci şi sute de kilometri pe secundă. 
Coada cea luminoasă trece de câteva milioane 
kilometri lungime ; şi numai din cauza depăr- 
tării o vedem cât o pană de gâscă, sau cât o 
sabie, cum ziceau bătrânii. 

La început cometa se iveşte fără coadă, ca 
o mică pată de ceaţă albutrie. În goana ei, 
se apropie de soare. Cu cât se apropie, cu atât 
ii creşte coada. 

Atunci începem s'o vedem cu ochii liberi. 
Din ce pricină ? Iaca de ce: aburul şi gazele 
ei se încălzesc, se dilată (se întind), se aprind, 
se electrizează şi luminează, apropiindu-se de 
soare. Sâmburele tare din capul cometei aler- 
gând în golul nepătruns, aburii aprinşi rămân 
în urmă ca o dâră luminoasă, asemenea fu- 
mului din urma trenului, sau prafului după 
automobil. 


Drumul cometelor. 


Sunt foarte multe comete, mai cu seamă de 
cele mici. În fiecare an astronomii descoperă 
câte două-trei. Dar cele mari sunt mai rare. 

Când se vede cometa, învățații cu ocheanele 
lor îi urmăreşte drumul pe cer,dacă e drept, 
cotit şi cât de cotit dela un punct la altul 
al cerului într'un timp oarecare. Astfel îi poate 
găsi drumul şi forma lui. Tot aşa îi poate 

socoti şi iuțeala mișcării, cum şi după cât 
timp se întoarce iar; Cercetările acestea nu 
s'au făcut decât pentru puține comete, — pen- 
tru acelea care nu merg prea departe de soare, 
cari se întorc mai des şi cari sunt cam vre-o 
douăzeci la număr. Unele au un drum aproape 
drept, ori cotit printre -celelalte stele, că nu li se 
poate socoti întoarcerea. Ne-au minunat odată 
cu măreția lor şi au pierit apoi în întunericul 
adânc al spaţiului, ca să nu mai vie niciodată. 
Sunt comete cari se mai arată la mii şi sute 
de ani; altele după mai puțini ani. De pildă: 


Cometa lui Halley — numită aşa după nu- 
mele Englezului care i-a socotit mersul — se 
iveşte regulat din 76 în 76 ani. Astronomul 
Halley a observat-o în 1682 şi i-a prezis în- 
toarcerea în 1759, în anul 1835;s'a văzut iar 
în IQIo şi — cine-o trăi — va saluta iar oas- 
petele ceresc în 1986 şi tot aşa mai departe, 
în viitor. 

Unele din aceste stele cu coadă, după ce 
ce s'au arătat exact la anii socotiți, nu se mai 
văd. În locul lor se iveşte pe cer o frumoasă 
ploaie de stele căzătoare (pe nedrept numite 
căzătoare, căci de fapt nu cad pe pământ, ci 
trec numai în zbor prin părțile cele mai în- 
nalte ale atmosferei pământeşti). 

Se vede că aceasta este soarta cometelor: 
să se închege într'o sumedenie de stele rătă- 
citoare în nesfârşitul și nepătrunsul spațiu 
ceresc. 

Pământul oare nu sar putea îutâlni 
cu o cometă? 


Şi ce-ar fi atunci ? 

Pământul a trecut, după câte se ştie, de 
vre-o trei ori prin cozi de cometă, fără ca 
oamenii să fi simțit ceva. Călătoarele cereşti 
poartă cu ele gaze ce s'ar amesteca cu ae- 
rul şi prin fiecare s'ar aprinde. Poate fi aşa. 
Poate că ele ar conține gaze otrăvitoare care 
ne-ar îneca răsuflarea. Cine poate mărturisi 
aceasta cu siguranță? Astronomii au numai 
simple bănueli ; atât. 

Le împărtăşim şi noi cu aceiaşi îndoială. 


Despre stelele cari cad și despre pietrele 
căzute din cer 


In nopțile senine fără lumina lunii, se zărește 
adesea câte o stea care lunecă pe cer, lăsând 
în urma ei o dungă alburie de o clipită, ca lu- 
mina unui chibrit aprins și aruncat în întuneric. 

<A căzut o stea! a murit un om!» zice lumea 
dela ţară. Dar lumea care știe puţine, crede 
multe; când o şti multe, o să creadă puţine. Nu 
s'a desprins nici o stea dela locul ei; căci dacă 
ar cădea stelele, atunci de mult ar fı pierit po- 
doaba argintie a cerului: Toamna, cu deosebire, 
se vâd mai multe stele căzătoare: In mai puţin 
de un sfert de ceas veți putea număra peste 
două zeci de scăpărări luminoase, stingându-se 

după câteva secunde în întuneric prin sumedenia 
de stele. Ba câteodată ochii voştri privesc cu 
uimire la o adevărată ploaie de stele căzătoare, 
o puzderie de licăriri în bezna nopții. 

Din vremuri vechi învățații sau întrebat: Ce 
sunt aceste stele rătăcitoare? De unde vin ele 
şi unde se duc? 

Stelele căzătoare sunt stele ursite a fi veșnic 
călătoare și întâmplător trecătoare în părţile de 
sus ale văzduhului care înconjoară pământul de 
jur împrejur. De fapt nu-s char stele. Unele 
sunt nişte bucăţi de piatră sau metal, ce nu în- 
trec mărimea unei case; altele sunt grămezi de 
pulbere; altele sunt numai niște aburi deși. 

Aceste sfărâmături rătăcesc în nemărg'nit, în- 
vârtindu-se fără repaos în jurul soarelui. In goana 
lor nebună se întamplă să treacă prin părţile 
de sus ale aerului pământesc. Din pricina iuțelii, 
se freacă cu aerul, se încălzesc şi se aprind. 
Dâra de lumină o vedem atâta vreme cât ele 
trec prin atmosfera noastră; de îndată însă ce 
au ieşit din ea, se fac nevăzute în depărtările 
fără sfârgit ale cerului. 

Aceste corpuri risipite în spațiu, sunt sfărâ- 
mături din vre-un glob pământesc zdrobit? Se 
poate să fie gi așa. Dar unii învăţaţi îşi dau cu 
părerea că ar fi resturi din materia din care s'a 
format pământul, luna, stelele cu coadă (co- 
mete). Aceasta este doar sfârșitul multora din 
comete. La o nouă întoarcere, în locul capului 
şi al cozii, se arată în acelaş loc cu o mişcare 
în aceiaș direcție şi la sorocul socotit de astro- 
nomi, o pulbere da stele căzătoare săgetând cerul. 

Aceasta este ploaia de stele ce o vedem când și 


Fig. 35. — Ploaie de stele căzătoare. 

când Sâmburii comatelor s'au rupt în bucățele în- 
chegate, urmând zborul în grămezi plutitoare 
împrejurul soarelui ca toate corpurile cereşti su- 
puse lui. 

Bolovanii cei mari, când intră mult în aerul 
nostru gi odată aprinşi, cad jos; îi atrage pă- 
mântul. Atunci nu mai vedem dunga alburie a 
stelei cu coadă, ci un glob de foc. strălucitor, 
urmat de o dâră mare de lumină. Adesea se 
aude un fâziit ca o răpăială de pușci, sau chiar 
babuituri ca de tun. 

Se poate întâmpla ca pietroiul ceres să ardă 
complect, iar jos să nu cadă decât cenuşa lui. 
Atunci se aşterne pe apele cele liniștite, pe albul 
zăpezilor din munţi, un strat subţire de pulbere 
metalică necunoscută pe pământ 

Altă dată bolovanul aprins face explozie, se 
stărâmă în bucăţi de sute şi mii de chilograme. 
Acestea sunt pietrele căzute din cer, cărora în- 
vățaţii le zic bolizi, aeroliți. Căderea lor bagă 
groază în părţile locuite ale pământului. Cerul 
se luminează ca ziua, din pricina stărâmăturilor 
aprinse. Aerul se zzudue ca de un vârtej pu- 
ternic, dacă bolidul cade pe aproape. Un corp 
strălucitor se prăvăleşte din înălțimi cu un zgo- 
mot șuerător gi ajungând jos, se afundă în pă- 
mânt până aproape de un metru. Totul s'a pe- 
trecut în câteva clipe Când ajungi la lo:ul 
căderii gi desgropi piatra cerească, o găseşti 
stinsă și fierbinte Pa deasupra e moale, din pri- 
cina topirii, iar în mijloc e rece. 

Acum z3ci de ani, un arab din nordul Afri- 
cei, era să fie ucis de un aerolit care a căzut, 

lângă dânsul, ziua în namiaza mare. lată cum 
povesteşte el: 

«Am auzit o bubuitură ca de tunet, apoi o 
huruitură în aer. M'am uitat în sus şi am văzut 
ca un nor negru care venea peste mine. Intr'o 


Fig. 36. 


clipă, namila ceia a picat la câţiva pași, răs- 
pândind un nor de praf. M'am apropiat şi am 
văzut o piatră mare înfiptă adânc în pământ. 
Când am vrut s'o mișc de unde era îngropată, 
mi-am fript mâinile, căci era caldă încă». Atunci 

alergară alți oameni şi după ce piatra se răci, 
o ridicară de acolo. Aerolitul căzut la satul Gra- 
zac (Franţa) în ziua de 10 August 1885, a aprins 
nişte şire de grâu. 

Aşa se explică credințele celor dela ţară, cari 
spun că se deschide cerul şi Dumnezeu trimite 
pietre în care s'au găsit scrisori (epistolia) dela 
Maica Domnului şi alte semne către oameni pentru 
păcatele lor. Toate sunt născociri de ale frico- 
şilor şi! neștiutorilor. Aceste sfărâmături dir alte 
corpuri cereşti cu alcătuiri asemenea pământului 
nostru, își văd de drumul lor, afară numai dacă, 
cad jos, băpgând în sperieți pe cei de faţă. Din 
fericire aceasta se întâmplă destul de rar. 


Ce îndreptări s'au făcut în 
calendarul nostru ? 


Mare zarvă pe la sate în toamna anului 1924 
din pricina s:himbării calendarului. Într'unele 
părţi, oamenii au încuiat biserica şi n'au dat 
voe preotului să slujească leturghia la ziua so- 
rocită sfintei Paraschiva, după calendarul ceł 
nòu. lar în ziua aceea sătenii au lucrat, aștep- 
tând s'o prăznuiască peste 14 zile, după vechea, 
rânduială din bătrâni. Pe alocurea, ţăranii s'au 
întărâtat: ba că li se s himbă legea, ba că. 
ne-am dat cu catolicii, lvându-ne după calen- 
darul lor, ba că ai noștri au luat bani dela pa- 
pistaşi ca să părăsim credința strămoşească, şi 
alte bazaconii de astea. 

La dreptul vorbind, nu sa schimbat nimic. 
Nici un sfânt nu s'a clintit din loc şi nici o 
sărbătoare creștinească nu sa şters din calen- 
dar. Atât că se ţin cu 13 zile înainte, faţă de 
vechea orânduire, să fim la fel cu toată lumea 
cu care avem tot soiul de afaceri. Nepotiivirea 
de calendar de până acum, ne-a pricinuit multe 
încurcături şi întârzieri în treburi. 

A fost întocmai ca într'o prăvălie: Un băiat 
ar vinde cu metrul, altul cu cotul; unul cu li- 
trul, altul cu ocaua. Închipuiţi- vă ce zăpăceală 
este într'un astfel de magazin unde fiecare are 
măsura lui- Așa e și cu mersul după două ca- 
lendare. 

Afară de asta, calendarul vechiu era şi greşit: 
față de cel nou, cum vom arăta mai la vale. 
Şi ca să ne dumirim mai bine, să vedem: 


Cum s'a născut calendarul. 


Din vremuri depărtate, oamenii au măsurat 
timpul numă'ând zilele şi nopţile, să zicem, câte 
sunt dela o lună nouă la alta, — apoi socotind 
timpul scuts, bunăoară, dela un început de 
iarnă până la cealaltă iarnă, numindu-l an. 

Impărțirea în 12 luni s'a făcut ţinându seso- 
coteală de cele 12 schimbări (sau faze) ale lu- 
nei de pe cer în aceste 4 anotimpuri. Strămoșii 
noştri Romani au botezat lunile cu numele zei- 
tăţilor în cari credeau: lanuarie dela zeul Ianus 
cel cu două feţe; Februarie dela Febro, un zeu 
al morţilor; Marte dela zeul Marte; Aprilie își 
trage numele dela o vorbă latinească care în- 

semnează a deschide, pentru că în luna aceasta 
se deschid florile; Maiu era închinat zeiţei Maia; 
Iunie zeiței Iunona; Iulie poartă numele lui lu- 
liu Cezar, mare cârmuitor roman; August, după 
numele Împăratului August; Septembre va să 
zică a șaptea lună; Octombrie a opta; Noembrie 
a noua şi Decembrie a zecea. 

Timpul de șapte zile, — adecă săptămâna, — 
s'a regulat de când oamenii au observat cele 7 
corpuri cerești ce-şi schimbă mereu locul pe cer: 
Soarele, luna și cele cinci planete cunoscute pe 
atunci. Numele acestor stele s'a dat după zei- 
tățile păgâne; iar dela acestea sau numit şi 
zilele săptămânei. Romanii ziceau: ziua Lunei 
(Luni), ziua lui Marte (Marţi), ziua lui Mercur 
(Miercuri), ziua lui Jupiter sau Joe (Joi), ziua 
Venerei sau Luceafărului (Vineri), ziua lui Sa- 
turn (Sâmbătă), ziua Domnului (Duminecă) 

Va să zică calendarul s'a întocmit observân- 
du-se mişcările părelnice ale corpurilor cerești 
faţă de pământ. Cu trecerea veacurilor, s'a bă: 
gat de seamă că lunile nu se mai potriveau cu 
anotimpul. Lunile de primăvară câdeau vara, 
Ianuarie cădea în vremea lui Octombrie și așa 
mai departe, 

Calendarul acesta era greșit. Pricina ? 


Nepotrivirea între anul din calendar și anul 
ceresc (astronomic) 


De când învățații au dovedit că pământul se 
învârteşte în jurul soarelui în 365 zile, sa por- 
nit pe drumul de a găsi un calendar mai bun- 


www.dacoromanica.ro 


Dacă pământul sar învârti exact în 365 zile, 
adică ar ajunge la punctul de unde a plecat îa 
acest număr de zile, socoteala ar fi foarte- 
ușoară: Am avea anul exact cât ţin mișcările- 
pământului în jurul soarelui. Anul din calendar 
ar fi exact cât anul astronomic. Dar ţinându-se 
seama de mișcările pământului, anul complect 
încheiat, socotit cu cea mai deplină exactitate, 
e de 365 zile, 5 ore, 48 minute și 48 secunde, 
adică cam 365 de zile și un sfert, 

Veţi vedea câte încurcături face acest sfert- 
de zi: 

Să zicem că în ziua de 1 lanuarie 1925 pă- 
mântul se găsește într'un loc (punct) anumit 
pe drumul ce-l face în jurul soarelui, la ora 6- 
dimineaţa. La 1 Ianuarie 1926 la ora 6 dimi- 
neața, adică după 365 de zile, el n'a putut 
ajunge tot în locul în care era în 1925. ci e în- 
târziat pe drum cu aproăpe 6-ore. El trebuie: 
să mai meargă aproape încă 6 ore, ca să ajungă 
în locul unde se găsia la 1 Ianuarie 1925, ora 
6 dimineaţa. Va ajunge la acel loc la ora 12 la 
amiază, 

In anul 1927, la 1 Ianuarie, ora 6 dimineața 
e cu alte 6 ore mai întârziat de locul din 1925. 
Deci trebue să facă 12 ore de drum, adică la 
ora 6 seara va fi acolo unde a fost la 6 dimi- 
neața în 1925. Tot astfel în 1928 trebue să facă 
18 ore și, în 1929, 24 de ore ca să ajungă în 
locul unde era la 6 dimineața la 1 Ianuarie 1925. 
Deci în 4 ani trebue să mai facă ozi ca să 
împlinească drumul. 

Să numărăm zilele anilor fără acest sfert de- 

zi, Să pornim dela data când începe primăvara, 
dela 21 Martie, când ziua e deopotrivă cu noaptea 
(echinocțiul de primăvară, cum se zice). Dar 
câte un sfert de zi mai puţin întrun an, face, 
cum am văzut, în patru ani o zi întreagă. In 
al patrulea an dar, începutul primăverii nu va 
mai fi la 21, ci la 22 Martie, fiindcă am nu- 
mărat o zi mai puţin din câte sunt de fapt. In 
16 ani echinocțiul primăverii va cădea la 25 
Martie şi aşa mai departe. Intr'o sută de ani 
ne-am pomeni cu o întârziere de 25 zile. Când 
noi vom crede după calendarul nostru, că ziua, 
e egală cu noaptea şi deci începe primăvara, va 
mai trebui pământului aproape o lună până sá 
ajungă acolo. Atunci va fi vreme de Fevruarie. 
După 300 de ani, când calendarul ne va arăta 
primăvară, noi am fi pe dos: Vara va fi în la- 
nuarie şi iarna în Iulie. Uite ce încurcătură ne 
face sfertul de zi pe care nu l-am socotit. 
Aşa se întâmplase pe vremea Romanilor. 


Cum s'a alcătuit vechiul calendar pe care 
l-am părăsit? 


Cu 46 de ani înainte de nașterea Domnului 
Hristos, trăia la Roma puternicul cârmuitor, luliu 
Cezar. Acesta a chemat pe un învățat al vremii 
cu numele Sosighenes ca să-i întocmească un 
calendar mai bun. 

Acesta a făcut socoteala următoare: Fiecare 
an astronomic are un sfert de zi mai mult peste 
cele 365 zile. (Pe atunci nu erau născocite cea- 
surile să măsoare orele, minutele gi secundele). 

Şi fiindcă în 4 ani întârziem cu o zi, pentru a 
acoperi această înaintare, să adăogăm o zi la 
fiecare al patrulea an din calendar și așa ne-om 
potrivi cu anul astronomic Vom avea trei ani 
de 365 zile şi un an de 366. Z ua aceia se va 
adăoga la sfârşitul celei din urmă luni a anului, 
adică lunii lui Februarie. (Pe vremea aceia anul 
începea cu luna lui Martie). 

Anul când Februarie are 29 de zile, se chiamă 
an bisect. 

Calendarul acesta s'a numit calendarul iulian, 
dela numele lui Iuliu Cezar, care a propus. întoc; 
mirea lui. La anul 325 după Hristos s'a ţinut 
la orașul Niceea cel dintâiu sinod al bisericii 
creştine ca să rânduiască sârbătorile și să pri- 
mească acelaş calendar pentru toată - creştină- 
tatea. Sfinţii Părinţi adunaţi la Niceea au primit 
calendarul păgânesc al lui Iulian ca cel mai bun, 
sorocind totodată și căderea Paştilor. 

Deci au numărat zilele și au pus săptămânile 
şi lunile una după alta, ca păgânii, aşezând în 
fiece zi câte un sfânt de legea creștină. Calen- 
darul acestâ s'a păstrat neschimbat până azi 
în biserica noastră ortodoxă. 

Dar și acest calendar greşește. 


Cari sunt neajunsurile vechiului calendar ? 


Greșala vine de acolo că în calendarul iulian 
sa croit anyl mai mare ca anul astronomic. S'a 
socotit anul de 365 zile şi un sfert (adecă 6 
ore) Exact anul astronomic e de 365 zile, 5 
ore 48 minute și 48 secunde. Diferența ar fi 
cam' 11 minute și 14 secunde pe àn. In 128 

ani, diferența e de o zi întreagă. In 900 ani 
minutele acelea fac 7 zile. In 1280 ani, 10 zile. 
Până azi cam 13 zile în socoteală rotundă. 
Adică anul începe cu 13 zile mai de vreme față 
de arătarea calendarului. Zilele acestea ar tre- 
bui scoase din calendar, ca să avem o cât mai 
mare apropiere între anul astronomic și anul din 
calendar. De aceia calendarul iulian nu mai 
arată echinocțiul la 21 Martie, ci la 8 Martie. 
Ca să-l avem iarăşi la 21, va trebui să înlătu- 
răm cele 13 zile. Dacă nu le vom scoate, în 
anul 9943 Paştile vor cădea odată cu Sfântul 
Petru şi Pavel, iar în anul 31070, Paştile vor 
cădea odată cu Crăciunul. Vedeţi ce încurcă- 
tură fac minutele cele neluate în samă. 

S'a simţit dar nevoia unuicalendar mai bun. 


Calendarul gregorian. 


In anul 1582, capul bisericii catolice, Papa 
Grigorie al XIII dela Roma, s'a gândit la re- 
forma calendarului. A chsmat pe învățatul Luigi 
Lilio- să îndrepte greșelile din calendarul iulian. 
Acesta n'a mai pus la socoteală cam cele 12 
minute mai multe puse de Sosighenes la fiecare 
an. Diferenţa între anul astronomic și cel din 
calendar s'a făcut mai mică. Dela acel an (1582), 
Papa a dat poruncă să se îndrepte calendarul. 
Noul calendar sa numit gregorian, după numele 
întemeietorului, și a fost primit de toată lumea 
catolică; ortodoxzii au rămas tot la calendarul 
iulian, cel plin de greșeli, până în zilele noastre. 

Nici calendarul catolic nu-i perfect. În 800 

de ani are 6 ani seculari de câte 365 zile gi 2 
seculari de câte 366 zile. 


Ce s'a schimbat în calendarul nostru? 


Este mai bun ca cel catolic al Papei Grigo- 
rie. Sinoadele creştine ortodoxe au făcut o so- 
coteală mai exactă. Calendarul catolic întârzie 
față de anul astronomic cu vre-o 26 secunde. 
Din 4000 în 4000 de ani trebuie să sară câte 
o zi. După calendarul nostru întârzierea anului 
e numai de vreo 2 secunde. De aceia numai 
după 40.000 de ani trebuie să mai sărim o zi 
ca să nu rămânem îndărăt cu anul cum ni-l 
arată astronomii. 

Paștile se păstrează tot după vechea păscă- 
lie a sinodului dela Niceea, ţinând samă de 
echinocțiul de primăvară dela 21 Martie şi nu 
la 8 Martie. Aşteptăm dar să vie 21 Martie când 
ziua, și noaptea au câte 12 ceasuri, apoi luna 
plină, iar Dumineca viitoare serbăm Paștile. Iar 
dacă Dumineca aceia cad Paştile ovreiesc, noi 
amânăm Paştile pentru Dumineca viitoare, 

Celelalte sărbători le ținem tot la data veche a 
lunei, dar cu 13 zile mai înainte. Adecă: Bo- 
boteaza la 6 Ianuarie (calendarul nou), Sf Gheor- 
ghe la 23 Aprilie, Sf. Dumitru la 26 Octombrie 
gi a. m. d. 

Prin rânduiala nouă, Biserica păstrează în to: 
tul orânduelile noastre creștinești privitoare la 
praznice, posturi, pomeniri şi celelalte. 

lată de ce creştinii trebue să primească cu 
încredere calendarul cel nou, care păzește neg- 
tirbită datina românească din bătrâni. 

Da oare când va fi sfârșitul Lumii ? 
lar când va fi, cum va fi? 


Măcar la zile mari — la fiecare început de 
an — să ne aducem aminte de cuvintele tul- 
burătoare din cărţile sfinte: Nu e nimic veş- 
nic fără numai singurul Dumnezeu cel fără 
început şi fără sfârşit; încolo totul e trecător 
şi pieritor; iar toate de pe lumea aceasta, flori 
de primăvară, fum şi păreri sunt. Viaţa şi 
moartea se alungă intocmai ca ziua şi noap- 
tea; nestatornicia firii preface faţa pământu- 
lui, schimbătoare şi ea. 


Căci toţi se nasc spre a muri 
Și mor spre a se naşte. 


Știința de acum spune la fel, dar cu alte 
vorbe. Înfiorătoarele mărturisiri ale prooroci- 
lor din vechime sunt azi şi în gura învățați- 
lor noștri. Rânduri de cărturari s'au trudit şi 
au muncit ca să facă dovada unor adevăruri 
ce nu se pot clătina: 

Apele sapă uscatul; vieţuitoarele, afară de 
om, se împuţinează; veşmântul de verdeață 
al pământului scade şi el; soarele şi-a mic- 
șorat căldura şi va veni o vreme când se va 
stinge; luna a îngheţat în veşnicia unui frig 
grozav; iar în adâncimile fără fund ale vaz- 
duhului întunecos, rătăcesc neodihnite alte pă- 
mânturi, stele cu coadă fără număr plutesc 
în neştire, încrucişându- și mersul, când și când, 
cu al pământului nostru... Cine ştie, cândva 
s'or întâlni. Şi atunci? Să ascultăm pe ves- 

titul astronom francez, Flammarion, ce va fi, 
dacă va fi odată şi odată întâmplarea asta. 


l. Stelele cu coadă (cometele) și pământul. 


Capul cometelor e abia închegat şi nu des- 
tul de întărit; iar coada lor, lungă de mili- 
oane de chilometri, e o amestecătură de aburi. 
Atingerea de pământ ar produce ori o aprin- 
dere a tot ce e pe fața pământului, ori o 
otrăvire, o înăbușeală înecăcioasă, sau... nimic. 

Călătoarele cereşti în nemărginit aleargă cu 
o iuțeală de sute de mii de chilometri pe ceas. 
Întâlnirea cu pământul, firește că ar da naş- 
tere la o frecare și frecarea produce totdeauna 
căldură. Poate că acele gaze din coadă s'ar 
amesteca cu aerul, cu gazele pământului şi 
atunci... ar fi explozii, aprinăderi, limbile de 
foc s'ar întinde ca în înfricoşatele povestiri 
din apocalips. Pământul ar fi în flacări. 

Focuri cerești, învăluind unele stele, s'au mai 
văzut cu ocheanele cele puternice (telescoape); 
n'ar fi chiar o noutate cu pământul nostru. 

Poate că steaua cu coadă ar risipi din coadâ 
ei uriaşă aburi otrăvitori, cari ne-ar înneca 
răsuflarea şi am muri. Ar putea fi şi aşa. Nu 
se ştie din ce materii şi ce anume gaze cu- 
prind cozile cometelor ; și apoi nu toate sunt 
la fel. Unele din ele au atins cu vârful cozii 
părţile de sus ale văzduhului. N'au venit nici 
otrăvuri, nici focuri până la noi. Abia s'a bă- 
gat de samă de unii astronomi, cari pândesc 
cerul din turnuri, cu ocheanele lor, în nop- 
țile cele senine. 

Adevărul e că aburii cozilor de comete sunt 
ușori şi rari. S'ar putea risipi în aer fără să 
prodâcă primejdii. Dar nu toate stelele rātā- 
citoare au aceiaşi alcătuire, 


II. Lupta între ape și uscat. 


Apele, ploile, zăpezile, gerurile, vânturile, 
furtunile, cutremurele pe pământ și-au unit 
puterile ca să sfărâme înălțimile, să niveleze 
totul. Din ce în ce, uscatul îşi micșorează 
înălțimile și întinderea. 

In fiecare an apele curgătoare varsă în mări 
230.000 chilometri cubi de apă, în care sunt 
aproape 10 chilometri cubi de măcinătură de 
uscat (nisip, pietriș și altele). Apele macină 
stâncile cu 3 metri în mijlociu la 100 ani. 
Invăţatul frăncez Lapparent face socoteala că 
în 4 milioane de ani nu va mai fi uscat; apa 
va fi învins și toată coaja pământului va fi 
supt ape. 


III. Un pustiu de fhiaţă. 


Și va mai fi un sfârşit neînlăturat al pä- 
mântului: frigul. 

Pământul „şi soarele îşi au viaţa lor care a 
crescut, iar azuma scade. Viaţa lunii s'a stins, 
luna s'a prefăcut în ghiață, iar acuma plute- 
şte moartă în nemărginirea cerului. 

Bunul și frumosul soare nu mai străluceşte 
cu putere ca acum zece mii de ani; îmbătrâ- 
nește şi el; merge spre răcire, spre moarte. 

Ši atunci viața de pe pământ va pieri. După 

25 milioane de ani soarele se va stinge. Pă- 
mântul va fi un pustiu alb de ghiaţă. Nu se 
va mai cunoaşte unde a fost câmpie şi mare. 
De mult, cel din urmă om va fi degerat în 
gheţurile din mijlocul Africei. Și nu va fi ni- 
meni, care să aşeze acolo unde îşi va da du- 
hul ultimul om, piatra cu înscripţie la capul 
lui :- «Aici zace toate cuceririle şi ambițiile, 
toate cununile de biruinţă, toate descoperirile 
ştiinţei, toate comorile de bani şi toate jură- 
mintele de dragoste veşnică. 

lar pâmântul rece se va învârti înainte în 
întuneric, luminat doar de sclipirea palidă a 
stelelor şi răstrângerile slabe ale gheţurilor cu 
care s'a îmbrăcat pe vecie. Și va purta me- 
reu pe el cimitirul unor vieți omeneşti, care 
au fost şi Por mai fi... 

Fiţi pe pace! Nu vă cutremuraţi ce are să 
fie cu noi peste milioane de ani, când suntem 
pulbere... dacă va fi aşa cum am spus şi eu 
din spusele lui Flammarion, astronomul. 

Mâncaţi bine, faceţi vă gospodării tot mai 
frumoase, hrăniți-vă sufletul cu gânduri fru- 
moase, faceţi fapte de;pomenire, daţi copii- 
lor învăţătură, plătiţi-vă datoriile... şi cele på- 
mânteşti şi cele sufleteşti. 

